url: =Gambia gam kum 22 uk Jammeh in athuneihna a nusiatma in State Fund Million tampi gu ~ TK Lian :: ZOMI DAILY\nposted on 23 January 2017 at 5:04 pm Lomkholna: News, Thangkhanlian, World\nJan. 23, 2017: Gambia gam kum 22 sung a uk, Kiginni zan in a gam panin Equatorial Guinea gam-a a taimang Yahya Jammeh in state fund million tampi leh car hoih mahmah (luxury cars) a hun khop taimangpih a, tua carte vanpuakna vanleng (cargo plane) in pua hi ci-in Dec. 1 kiteelna a cing President thak Adama Barrow in ci hi.\nDec. 1 kiteelna ah Burrow cing napi-in Jammeh in thuneihna pia khia nuam lo a, West African gam makai ulian ten palai nasem in thuneihna a apkhiatna dingin thuzawh zo uh hi. Tua hi kei leh Gambia kiim-a om galkap teng Economic Community of West Africa (ECOWAS) “multi-national forces” kici kipawl ten aana tawh paih khiat sawm uh a, Gambia gamah zong galkap pawl khat lut man uh hi.\nThursday in zong Senegal in galkap sawl a, Nipini in ECOWAS in Burrow in President a let theihna dingin buaina pian’ ding dalna in galkap a sawl manin Senegal in a galkapte la khia kik hi. Jammeh gum galkap ten ECOWAS galkapte na kap uh a, tu-in bel kikaptuahna dai ta hi kici hi.\nBarrow adviser Mai Fatty in Burrow administration thakin tu nai diakin state fund kikholna (coffers) mun tampi hawm a, dollar millions tampi kigu hi cih mu khia uh hi ci hi. A beisa nipi kal nih sung bekin Jammeh in 500m dalasi ($11 million) bank panin la khia a, Jammeh in luxury cars-te pen Chad gamte’ cargo plane in pua khia a, a puak khiat zah lian kitel lo hi ci hi. Mai Fatty in President thak Burrow a bukna Senegal panin manlang takin hong ciak kik ut hangin gamvai sia lua lai hi ci hi. Barrow pen Thursday in Senegal gam-a Gambia embassy ah President dingin kiciamna na nei hi.\nDec. 1 kiteelna ah Burrow a cing hangin Fatteh in thuneihna pia khia nuam lo ahih manin buaina na kipan a, tua khit nung Gambia mi 45,000 Senegal ah galtai uh a, Europe ah 1.9 million gambeel in om uh hi.\nPrevious: India ah meileng tuahsia, mi 26 si, 100 liam ~ ZD\nNext: Trump in IS leh Radical Islamic Terrorism pen zawhkhiat hunta hi ci ~ TK Lian\nVape zateepna puakkham ahih manin, aha tang 7 siacip, amai leh a ngawng meikang ~ ZD\nLel dih! Lel dih! ~ Zomi Quavadis


timestamp: atn

url: =Australia ah hongnusia Pa Pau Lian Mang (Mangpi) sihvui hunbawlna :: ZOMI DAILY\nposted on 28 March 2018 at 11:16 pm Lomkholna: Australia, Dahpihna, News, Zomi\nMarch 28,2018 :: USA pan Ka-U luanghawm vui dingin ka kuan nate zosie Topan vai zosie ei gualzawh pih in nuomtah in leisung ki phum tahi.\nVai zosie ah ei huh ei panpi ahi Innteh Pawlpi zosie, Falam Pawlpi, Mizo Pawlpi, Zotung Pawlpi leh Melbourne Zo Tuiphum Pawlpi teng ban-ah mipi zosie leh vai suh vaito ah ei buaih pih Rev. Paul Khai tungah gen zawhloh Lungdam na kangkoh vuhi.\nKeima leh unau te tanga inn teh sem a Inn ei zangsah vai zosie mawpuah apua U Hau Suan leh Mo tungah zong unau teng tangin lungdam kangkoh hi.\nSum tawh ahi zongin thatang hun tampi tawp a eihuh zosie leh thunget na tawh ei panpih zosie tungah zong lungdam kangkoh vuhi. Nagim na tawlna zosie vuh ih bieh Pasien in nang thuhkia ciat tah vuheh.\nKasep khial ka bawl khial vuhleh vai hawm khial na kicin lah na zosie tungah ngaidam na nei pieh ciat ding vuh kang thum vuhi.\nLungdam hing koh anau\nPa.Pau Lian Khup\nPa. Pau Lian Mang ( Mangpi ) Mantuang\nKhuamun khua piang Pu. Kham Khan Thang leh Pi. Cing Kho Ciin te tapa, Tonzang aom Pa. Hau Khan Thang nau, Nu. Ciin Khan Niang( Sizo ) Nu. Mang Nuom Vung ( Kuang Lian )Nu. Ciin Man Vung ( Malaysia) Nu. Ciin Suan Niang ( Tonzang )Pa. Pau Lian Khup ( USA )te sanggam pa, Nu. Hoi Kim Mantuang ( Malaysia) ii Pasal ahi, Pa. Pau Lian Mang ( Mangpi ) in,March 13,2018 USA hun 2:30pm, Australia hun zingmawng 6:00am in Adelaide , South Australia-ah nasem akuan lai tah Highway tungah Car Accident Tuah in tam Leitung sangin a nuom zaw mun Pa Pasien kungah ei peisan tahi.\nMarch 28,2018 ni Adelaide, Australia-ah ama luanghawm vui na Funeral Service nitak nai 2:00pm in ki pan dinga, USA pan a sanggam pa Pa. Pau Lian Khup in va delh ding cih thu kizah hi.\nSi luanghawm vuih na Jesus Family Church Adelaide te ii Pastor. Paul Khai in si vuih na hun-ah hanthawt na Sermon leh si vuih na neih ding cih kizah hi. Topan vai khempeuh ah adah a kap a Zi leh a sanggam innkuan pih khempeuh hong hehnepsak lai tahen.\nPrevious: Myanmar President thakding in Win Myint ki teelkhiata\nNext: 2017 kumsung Password lakah amuanhuailo penpen “123456” hikik leuleu


url: =Kikep siam ni ~ Lun :: ZOMI DAILY\nposted on 29 June 2021 at 11:46 am Lomkholna: News, Zomi\nMidang khat peuh tawh kitehkak in na buai kha zel hiam? Na kiteh ciang amau manpha sa in nang leh nang pen amau zahin hoih kisa lo, manpha kisa lo, banah pil kisa lo leh siam kisa lo in na om ngei hiam? A tamzaw pen midang tawh kitehkak kha ngei ding hi hang. Tua dan kitehkhakna pen khial khin kei, mihing ngeina khat hi. Ahizongin tua kitehna pen nang leh nang akiniam muh lua na hih khak deihhuai lo hi. Tua banga kineumuh na hih khak leh hih dotna teng ngaihsun dih ni.\nNa ngaihsun ngei maw? Bang hang naupangno na hih lai in, mite in hong no in hong pakta hiam? Na kisap hun ciang hong huh ding mi om pahpah uh hiam? Tua pen na mel a ithuai man maw? Akl. nang leh nang in na hih theih nai loh man? Hi khin lo hi.\nMi tawh na kitehkak hun e leh, na ngaihsun kha ngei hia? A tam zaw bel kum 12 khit kiim (teenager) teng hi zel hi. Tua leh bang hang kum 12 khit kiim hi sese? Hih dotna a dawng ding hi leng, kum 12 kiim i phak hun pen nu leh pa in na khempeuh hong sepsak nawnlo in, ei leh ei kisil, ann ne, puan kikhek a kipan sangah zong lawm cih dan neih kipat hun hong hi ta hi. Tua hun pen mi tampi in hong pahtak hun ahih banah hong kiko giapgiap hun zong hong hi kha ding hi.\nHih pana a ngaihsuthuai thu in, ei leh ei i dinciang ei i hihna leh i manphatna pen a bei hi zenzen lo hi. I pianma pek akipan Pasian ii lungtang sung ah a om khin i hi a (Jer. 1:5), tua hong bawl Pasian in kum bangzah i pha khin zong hong itna kikhel peuhmah lo hi. Ama ading i manphatna kibang den lai hi.\nPhawk lai ding thu khat leuleu ah, ei leh ei kiniamkoihna pen koi mah dang pan hi peuhmah lo a, ei sung mahmah pan na hi zel hi. I neu lai a hong kikhoi, hong kikep, hong kinohna pen zong mihing khat i hihna tawh manpha hong kisa na hi zaw hi. Tua i manphatna hangin hong kithupi bawl ahihlam phawk ni.\nMidang khat in khat peuh tawh hong tehkakna sang, nang leh nang na kitehkak hun hong tam zaw ding hi. Tua hi a, i gennop bulpi in, ei leh ei mah midangte puatham nuntakna tawh i lungsim ei leh ei kigakgak thei i hih leh, tua kigakna a phel thei ding pen zong ei mahmah hi hang.\nTu’n ngaihsut ding khat hong pia leuleu leng. Na hihna khat peuhpeuh ah, hih hih leng mi khat peuh ading nuam tuam ding cih na ngaihsun ngei hiam? Tua mipa/minu in hih a lunggulhna gen zel aih teh, leisak zo leng nuam lua ding cih khawng e? Tua midangte huhnopna leh khualnate pen nak hoihkhia mahmah hi. Tuate mah zong sepzawh ding hanciamhuai hi.\nTua i cih laitakin, a lang khat lamah mite tungah thupha na bawlnop zahin nang leh nang tua danin kibawl ding na ngaihsun kha ngei hiam? A tamzaw dawnna bel, “tua zahin kingaihsut keei ding huaiham leh duhhopvai lua lo dia?” ci kha mai in hong um ing. Ahi thei thu hi a, i neu tung mah pan hong kimakaihzia limlim pen “mite tungah thupha bawl ding” cih thu hi. Hih pen a sia hi zenzen lo a, ahizongin midangte i kin zahin ei leh ei kikin siam zong kisam hi cih gen nuam hang. Ei leh ei zong kikin bawl siam leng lungsim cidamna lamah kikhangto ding hi.\nRobin Williams i nuntakna en pak leng. Robin William pen ciamnuih siam leh mite a nuisak ngiat in a minthang mahmah hi napi, ama sihna hang pen pumpi dam lohna khawng hi peuhmah lo zaw a, amah leh amah nuntakna kila hi mawk hi. Ama nuntakna tung pan mite i lungnopsak ding zong thupi na pi, ei leh ei ading zong hunlak zel huaizia hong kilang mahmah hi.\nKhat veivei mi khat peuh hamphat nang i cih luatluat det pen zong a vei takpi mah i hiam? Ahih kei leh khatpeuh in thupi hong sak ding i ut man ahi lel kha hiam cih zong ngaihsut huai kha in um ing.\nMite in bang hong ci ngaihsut cih lam sangin Pasian in hong bangci muh a, ama hong kop i nuntakna leh lungsim pumpite limtak i kemcing hiam cih zong kingaihsun zel leng e?\nMore: Covid-19 dalna (Kiallap) zatui\nA tawpna ding in, kitam gen het kei ta mah leh hih tawh hong khup nuam ing. Nang leh nang na kilimbawl zelzel na pen angsung khual vai hi khin lo hi. Midangte i huh zawh nadingin i dam kul a, i dam nadingin ei leh ei i kikepsiam kul hi. Lun\nPrevious: Lainatna anei mipawl ~ Cing Van Kim\nNext: COVID ka kantan zia – Lungsim cidamna muhzia pan ~ Cing Van Kim


url: =LESSON 10 Sep. 1-7 (2018) A Thum Vei Khualzinna ~ MUC\nLESSON 10 Sep. 1-7 (2018) A Thum Vei Khualzinna\nAdmin 7:13:00 PM Articles, Sabbath School Lesson\nLESSON 10 Sep. 1-7\nA Thum Vei Khualzinna\nTu Kaal Sung Sim Ding: Sawl. 18: 24 – 28; 19; 20: 7-12, 15 – 27; 21: 1-15; 2Kor. 4:8 -14.\nKAMNGAH: “ Ahi zongin Topa Jesuh in kei sep dingin a hong piak, Pasian hehpihna hangin Lungdamna Thu, mite kiangah gen ding nasep ka tangtut zawh nakleh kei nuntakna-ah bangbang hong piang taleh a thupi-in ka ngaihsun kei hi.” (Sawl. 20: 24).\nLuke in a thum vei-na Paul khualzinna tawh kisai tam gen lo hi. Paul in a nasepna phualpi-in a neih Antioch ah tawl khat a om khitteh Galatia, Phrygia khua-te ah pai-in nungzuite hanthawn hi (Sawl. 18: 23). Tai 1500 val bang a khualzinna thu laigual khat tawh Luke in pulaak ziau hi. Hih khualzinna in Ephesus bulphuh hi. Paul in mundangte sangin Ephesus ah a hun tamzat zaw hi. Nasepna panin en lehang Ephesus ah nasepna lawhcing mahmah hi. Asia gam khempeuhah hotkhiatna thu kizel hi (Sawl. 19: 10, 26). Ephesus-ah a om sungin amah tawh nasem sawltak khat Epaphras tawh Paul in Colossae, Hierapolis, Laodicea pawlpi phut kawikawi hi (Kol. 4: 12, 13; 1: 7; Philemon 23).\nHih khualzinna in Paul aa dingin a nunung pen hi. Paul in amah leh amah a suakta mi-in kipulaak hi. Luke in ahih leh Paul in kolbulh thuakin Rome ah kipaipih hi, ci-in pulaak hi.\nSUNDAY Sep. 1.\nEphesus: Khen Masa\nPaul in Ephesus zuanin a pai-na lampi-ah Jew thu-um mi Apollos zong Ephesus ah hong pai hi. Apollos pen thugensiamin Lai Siangtho thu zong a thei mahmah khat hi. Luke ii gendan hi leh Apollos in Jesuh nungzui mi khat hi. “Amah in Topa’zia thei a, lawp mahmahna tawh Jesuh’ thu a mantakin a hilh hi. Ahi zongin amah in Johan’ tuiphumna thu bek a thei hi’ (Sawl. 18: 25). John tuiphumna a ngah khitteh Apollos in Jesuh nasep a masa lam thei kha-in, Jesuh sih madeuh, ahih kei leh Pentecost a tunma-in Alexandria lamah om hi. Tua hangin Aquilla leh Priscilla in hotkhiatna thu Apollos tungah genbeh uh hi. Lai Siangtho siksanin Jesuh in Messiah hi, ci-in a theih hangin Apollos in Khristian upna a theihbeh ding tampi om hi. Ahi zongin Aquilla leh Priscilla in Apollos leh Ephesus pawlpi mite sangin thuman thuktheih zaw ahih manun Achaia pawlpi tungah Apollos in thugen dingin thukipna laikhak uh hi (Sawl. 18:27). Tua hangin Apollos in Korin ah a nasep lawhcing hi (1Kor. 3: 4-6; 4: 6; 16:12).\nSawl. 19: 1-7 sim in. Paul in Ephesus a tunteh bang tuak hiam?\nPaul in Ephesus hong tun ciangin amah tawh kimu mi sawmte in Apollos tawh kizopna nei uh hi. Hih mite in ‘nungzuite’ hi kha ding uh hi (Sawl. 19:1). Paul in amaute a thudotdan in Jesuh a um khin mite hi uh hi, cih kilangh hi (Sawl. 19: 2). Lamkhat panin Paul a dawnkikdan uh in Tuiphum John nungzui hihna panin Jesuh nungzui hi napi uh, Pentecost ni-a Kha Siangtho thei kha lo uh hi leh kilawm hi. Hih mite in Topa tawh kizopna thuk zaw kisam uh hi.\n“Ephesus a tun ciangin, Paul in Apollos mah bangin Tuiphum John nungzui ngei mi 12 tawh kimu uh hi. Hih mite in Khrih nasep hon khat thei khin uh hi. Apollos bangin siamna a neih loh uh hang, thuman a theih bang bang, a muh bang bang mite hawmsawn uh hi.” Ellen G. White, The Acts of the Apostles, 282.\nHih mite kituiphum in tuiphum ngei-na tawh kibang lo-in tuam phadiak hi. Khristian pawlpi dang khat pan hi lo uh hi. Kikhelna taktak nei lo uh hi. Khristian biakna sungah a lut uh hi lel hi. Kha Siangtho tawh kidimin namdangpau pau thei uh hi, cih thu in, Apollos bangin Khristian gammial nasemte hi, cih kilang hi. Tu-in Kha Siangtho tawh kidin a paipai-na uah Jesuh Khrist teci pang uh hi.\nMONDAY Sep. 3\nPaul in ama ngei-na bangin Ephesus khua-ah zong Jew mite biakinn synagogue-ah thuhilhna nei masa hi. Langpanna a tuah uh ciangin Tyrannus’ innpi-ah kituah uh hi. Paul in hih innpi sungah nisimin kum 2 sung thuhilhna nei hi (Sawl. 19: 8-10). Ephesus a Paul nasepna khempeuh Luke in a tom-in pulaak hi (Sawl. 19: 10, 26).\nEphesus in mitphial leh dawi biakna tuamtuam tawh kidimna lakah Pasian in Ama vangliatna kilangsak hi. Luke in Ephesus khua-a piang nalamdang pulaak hi (Sawl. 19: 11- 20). Pasian in Paul tungtawnin cinate damna pia thei hi. Ahi zongin sawltakte puan leh mainul a lawngkha natna nei mite in damna ngah uh hi (Sawl. 19: 12). A piang thei takpi mah a hi diam, ci-in mi kimkhat in ngaihsun hi. Siluang natna nei numei in Jesuh puanmongtep a lawn ciangin a natna dam hi (Lk. 8:44). Ephesus khua in dawi biakna tawh kidim ahih manin Pasian in amau upna tungtawnin nalamdang bawl hi (Lk. 19:11). Pasian in mite’ dinmun, ngei-na leh upna tawh kituakin nasem hi.\nEphesus a nasep lawhcingin lungkimtakin Paul in Jerusalem-ah pai dingin khensat hi (Sawl. 19: 21). Jerusalem-ah Paul a pai kikna thu Luke in pulaak lo hi. Ahi zong Paul in Jerusalem pawlpi sungah cimawh mite huhna puak dingin vapai ahihlam pulaak hi (Rom. 15: 25 – 27; 1Kor. 16: 1-3). Claudius uk kum masa sung ankhing kham uh hi mah taleh kial tunna hangin Judean mite cimawh uh hi. Huhna pia mite kua hi, cih thei le-uh buai-na piang thei hi, cih mukhol kawmsa-in Paul in huhna vaihawmsak hi. (Gal. 2:10). Ngeina kibang lo ahih hangun tua bang hun ciangin kipum khatin Paul thuhilhna zong muang ngam zaw uh hi (Sawl. 20: 22, 23; Rom. 15: 31).\nSawl. 19: 23- 42 sim in. A sawt ciangin bang thu hangin Ephesus khua mite in Paul langpan uh hiam?\nPaul nasepna in pagan/ milim biakna sukha ahih manin langpanna hong piang hi. A taktakin sum vai hangin Demetrius in Paul nasep langpan hi napi, biakna hangin langpanna piangsak hi. Ephesus khua- a om Artemis/Diana biakinn in tanglai leitung a lamdang na 7 lakah kihel hi.\nSawl. 19:27 sim in. Biakna siksanin Demetrius in a sum ngahzia ngaihsun in. Bang hangin Khristian khat in biakna siksanin sum bawl lauhuai hiam?\nEphesus-ah buai-na a tuah khitteh hih khua nusia dingin dingkhia hi (Sawl. 19: 23 – 41). Macedonia leh Achaia lamtawnin Jerusalem vatung kik hi (Sawl. 20: 1-3). Hih khualzinna-ah Gentile pawlpi pan tangmi kimkhat in zui uh hi (Sawl. 20: 4).\nSawl 20: 7-12 sim in. Hih Lai Siangtho mun siksanin Sabbath panin Sunday kisiantho-sak hi, cih thu in a khialhna bang kimu hiam?\nKaal khat sunga ni masa ni-in Paul in Troas va tung ahih manin Nekkhawm piak kikhopna nei uh hi (Sawl. 20:7). Tua hunlai-in Nekkhawm a neih khit uhteh anne khawm uh hi. Troas ah tua bangin annekkhopna a neih uh leh neih loh uh kipulaak lo hi (Sawl. 2:42, 46). Lenggahtui leh thungetna a kigelh loh hangin Nekkhawm nekna hi lo hi, kici thei lo hi. Ahi zongin mi tampi in Sawl. 20: 7-12 siksanin Gentile pawlpite in kikhop ni dngin Sabbath tangin Sunday ni zang uh hi, ci uh hi. Tua bang a kicih theih nadingin tua thupiang kantel ding kisam hi. Khuavak mateng meivak zang uh hi (Sawl. 20:7); Paul in zan tawntung thugen hi ding hi; Eutychus in ihmu khat hi, cih thu in a kikhop uh pen zan hi, cih kitel hi. Tua ahih leh tua zan in Sunday ni ma maw? Sunday khit a zan maw, cih dot ding kisam hi. Hih thu i tel nadingin Luke in koi hun sim zang hi ding hiam? Roman ni sim dan maw (zankim pan zankim khat ciang) ahih kei leh Jew ni sam dan (nitum khat pan nitum khat) cih tungah kinga hi. Luke in Jew ni sim dan zang ahih leh, Troas a kikhop in Saturday zan hi ding hi. Roman ni sim dan a zat leh Sunday zan hi ding hi.\nBang bang hi taleh Sawl. 20: 7-12 tawh kisai thupiangte in Sunday zan hi, cih kilang hi. Sunday sialin kikhawm uh hi lo hi. Paul in a zingciangin zinkhia pah ding ahih manin a tuam vilvel a kikhopna hi. Tua ahih manin Sunday siantho-sakna kikhop hi lo hi, cih kilang hi.\nPiansak ni sagih Sabbath a kipna thu ngaihsun in. Lai Siangtho siksanin Sabbath a zui Seventh-day Adventist na hihna leh vantungmi thumte’ thupuak a tangko dingin sapna ngah nahihlam na telcian hiam?\nWEDNESDAY Sep. 5\nJerusalem zuanin a pai-na-ah Paul in Miletus khua-ah tawlnga hi. Hih khua panin Ephesus pawlpi makaite mangpha khakna leh hopihna nei hi.\nSawl. 20: 15 – 27 sim in. Paul in a thugen kipatna-ah bang thu limgen hiam?\nPaul in Rome leh Spain cihte ah khualzin ding geelna nei khin ahih manin Asia gam lamah zin kik zo nawn lo dingin lamen hi (Rom. 15: 22- 29). Tua hangin a thugen kipatna-ah Ephesus khua-a nasepnate pulaak masa hi. A beisa thupiang, Ephesus mite lakah a nunzia lungngaih ding bek hi lo-in mailam thu zong bulphuh hi. Bang hang hiam cihleh Paul in Jerusalem-ah bang tuak ding cih thei khol lo hi. Thupiang tuamtuamte hangin Paul lau hi. Jerusalem makaite in Paul muang taktak zo lo uh hi. Bang hang hiam cihleh hun khat lai-in Paul in Khristiante bawlsia mipa hi banah hotkhiatna ngah nadingin vunat kul lo hi, ci-in thuhilh hi (Sawl. 21: 20 – 26).\nJew makaite’n Paul pen gam ki-ukna, biakna leh ngei-na a langpan mi-in mu uh hi (Sawl. 23: 1,2). AD 50 pawlin Roman gam ki-uk hoihlohna hangin Judea gam sungah minam leh itna lian mahmah hi. Hih bang lungsim in biakna banah Jew mite’ nisim khuasakna khempeuh huzaap hi. Tua bang kawmkal-ah Pharisee hihna nusia-in Gentile mite lakah nasem Paul in minsiatna ngah hi (Sawl. 21: 27 – 36).\nPaul in zong lunghimawhna nei hi. Paul in Ephesus pawlpi in koi bangin thuhilhzua-te nial ding cih lunghimawh hi. Tuu lakah a lauhuai ngia tawh genteh hi. Pawlpi masate in zong thuhilhzua thuak khin uh hi. A hun, a mun, a thu in kizopna a neih loh hangin Solomon gen bangin “leitungah a thak na khat beek om lo hi,” (Thna. 1:9). Thuhilhzuau-te in pawl sungah siatna lianpi piangsak uh hi. Leitung bei dong hih siatna bei lo ding hi (2Tim. 4:3). Paul in lunghimawhna, lunggimna tampi nei hi. Ahi zongin lungkia lo-in a upna kiptakin len hi.\n2Kor. 4: 8-14 sim in. Koi bangin gimna i tuah khak ciangin, Paul hong gen thute nuntakpih ding i hiam? Paul in a lametna koi-ah kinga hiam?\nTyre leh Caesarea\nMiletus khit ciangin Luke in Paul’ zinna thu a kicingzaw-in pulaak hi. Jerusalem manawhin a pai-na uah Phoenician tuigei-a om Tyre-ah tembaw in vansuah dingin khawl a, hih khua-ah kaal khat taam uh hi (Sawl. 21: 1-6). Tyre-ah a taam sung mahin Paul in Jerusalem-ah a pai loh ding thu-um mite in khaam uh hi. Paul in Jerusalem-ah a thuak ding lauhuai thute hangin Kha Siangtho in thu-um mite tungtawnin tua bangin Paul tungah a pulaak hi. Tua bangin thu-um mite in a khaam uh ciangin, a beisa hun a Paul’ ngimnate tawh kilehbulh hi lo hi. Greek kammal ‘etheto en to pneumati’ (Sawl. 19:21) a khiatna in Paul in amah leh amah thu-in vaihawm hi lo-in Kha Siangtho ii makaihna bangin zinkhia hi, cih pulaak hi. Paul in a tuahkhak ding lauhuai thute Kha Siangtho in Tyre khua mite tungah hilh khol hi. Lunghimawhna tawh Paul tungah a pulaak uh hi-in, Paul in zong Jerusalem-ah bang tuak ding cih a mailam thu theikhol lo hi (Sawl. 20: 22, 23). Paul mahamh zong Kha Siangtho in makaih hi napi, mailam thu ding na khempeuh kitelsiang khin cih om lo hi.\nSawl. 21: 10- 14 sim in. Jerusalem zuanin a pai-na-ah Paul in Caesarea-ah bang tuak hiam?\nAgabus in Jerusalem panin kamsang khat hi-in, kialpi tun ding genkhol ngei hi (Sawl. 11: 27 – 30). Thuciam Lui sunga kamsang kimkhatte bangin (Isa. 20: 1-6; Jer. 13: 1-10) Agabus in tawl khat sung kamsang hi. Tua bangmahin Athen khua-mite’ genkholh theihna zong hun khat sung bek hi. Paul in Jerusalem-ah pai leh amah a langpangte in Roman Gentile mite tungah ap ding uh hi.\nPaul tawh a zinmite in Agabus’ thugen pen genkholhna hi lo-in hilhkholhna-in ngaihsun zaw uh hi. Paul in Jerusalem-ah a pai loh nadingin khaam theih tawpin khaam uh hi. Tua bangin kikhaam mahmah kawmkalah, a lauhuai dinmun nawk kha ding hi mah taleh Paul in a nasep a zawh mateng khawl ding ngaihsun lo hi. Paul in ama nopsakna ding, ama nuntakna sangin pawlpi kipum khat nading leh hotkhiatna thu-ah citakna thupi ngaihsut zaw hi.\n“Paul in cikmahin maikhing kawmin Jerusalem vatung ngei lo hi. Lawmlegual thak muh ding leh amah a langpang mi hon khat mu dingin theikhol hi. Paul in Pasian Tapa nialin a that khuapi kongkhakah a lut ding hi ta hi. Hih khuapi in a sawt lo-in Pasian hehna thuak ding hi ta hi.” Ellen G. White, The Acts of the Apostles, 397, 398.\nMite’ telkhialhna, simmawhna, nawlkhinna, langpanna thuak taleh Paul in upna tawh kalsuan hi. Koi bangin lungkiat hun ciangin upna tawh kalsuan ding na hiam?\nNgaihsutbeh Ding: Hotkhiatna thu kigen lawhcinna hangin Jew mite hehna hong khang hi. Hih upna thak a za Jew mite in biakpiakna thukhamte panin suahtakna ngah uh a, Gentile mite tawh kibangin Abraham suanlekhak hihna ngah khawm uh hi. Paul in hih bangin gen hi: “Khrih sungah Jew mi, Gentile mi, vunat mi, vunat lo mi a om kei hi” (Kol. 3: 11). Hih thu hangin Paul langpangte in Paul in thuman langpan hi. Tua bangin thuhilh nawn kei hen,” ci uh hi. Ellen G. White, The Acts of the Apostles, 390.\n“ Paul in a mipihte hehpihna le itna ngah kha lo hi. Kikhelna nei lo Jew kim khatin Paul nasepna encik uh hi. Tua mite in Jerusalem makai-te mai-ah mawhsakna tawh Paul le ama nasep a hoih lo lamin pulaak uh hi. Upa pawl khat leh sawltatk kimkhat in Paul langpanin thu kigente nial lo uh a, Paul khial hi, ci-in ngaihsun uh a, amah tawh kop nuam nawn lo uh hi.” Ellen G. White, The Acts of the Apostles, 398.\n1. Paul tawh a kimu nungzui 12 in Tuiphum John nungzui ngei banah Jesuh nungzui ngei uh hi (Sawl. 19: 1-7). Bang hangin Khristian thu-um kituiphum ngei khin khat tuiphum kikna kisam hi ding hiam? Gentehna-in SDA hi lo pawl dang pan SDA hong lut ciangin kituiphum kik hiam?Apollo zong kituiphum kik lo hi, cih thu siksan hoih hi thei ding hiam?\n2. Paul ngaihsun in. Jesuh a um lo a mipihte’ nawlkhinna thuak hi. Jesuh a um Jew mi kimkhat nangawnin Paul muang taktak zo lo uh hi. Bang hang hiam cihleh Paul in pupa ngeina zui lo hi, ci-in ngaihsun uh hi. Milim bia pagan mi tampi in hotkhiatna thu za nuam lo uh hi. Tua bangin langpanna tuamtuam om taleh Paul in mainawtin hotkhiatna thu hilh hi. Paul bangin nasem mi i hih loh hangin ama nunzia tungtawnin bang thu na nuntakpih ding hiam?\n3. Sabbath panin Sunday ah kikhel khin hi. Sabbath kul nawn lo hi, ci-in a kisiksan thute ngaihsun in. Koi bangin tua bang thuman lote na hilhcian diam? Koi bangin thukham a dang 9 in hotkhiatna hong piak theih loh bangin Sabbath in zong hotkhiat ngah nading ahih lohlam na pulaal diam? Upna tawh thukham nuntakpih na hih leh hotkhiatna ngah nadingin eite lametna in koi-ah kinga ding hiam?


url: =Solkha Tang Nuai Ah Tedim Khuapi - 9\nZokam tawh Lai Siangtho sanginn ahi Timothy Bible College and Seminary ah April 14, 2014 ciangin a 7veina Lukhunelkai Khukna nei ding uh a, tua hun ah Zomi leh Zogam ah a piang ngeilo America panin mikangte honkhat hong paito in Lukhunelkai khuksakna va neihpih ding uh hi. Nidang in Zogam ah gamdang mi peuhmah lut theilo a, tuhun ciang Kawlgam kihong ta, gam hoihta, a ut peuh kizin theita hi. Zogam sungah ka zin laiin Japan a ka lawmpa khat zong hong zinto a, nuamsa mahmah hi. A zi zong hong zinpih sawm lai hi. Nung kum in zong Sia Harvester Khai tawh Kawlpi ah ka kimuh un aman USA pan a lawmpa Mr. Adam hong zinpih a, Zogam va hawhpih thei hi. Zogam leh leitung zong kimeltheih semsemta in Zogam zong naungek bang hileh mi theiin, nui theiin, lam hong pai thei dinga, hong khang hanhan in hong picing pahta ding hi. Tulaitak bel Bethlehem ah Joseph leh Mary te min khum dingin a zin laitak tawh kibang hi. A sawtloin min khumna kipan ding hi. Na innkuanpih te kiangah na min, na suah ni cihte na hilh khinta hiam?\nSiangsawn Mun Hawhna: Tedim khuapi pan galkhua dak leng Siangsawn khua kimu ziziai a, gam nuam mahmah, mualbo hoih mahmah ah kimu zihziah a, i muhcil limlim pan nakpi takin pai ut huaiin va hawh ut huai sak se hi. Sia Rev. Nang Lian Kap tawh ama sanginn pan anne dinga hong zawn, Shillong ah ka sangkahpih Kimpi te kiang ka delh ma un, "Siangsawn na mu ta hiam, hong hawhpih ning," hong ci a, kei zong ka ut giugiau leh ka gen ngamloh pen ama mawtaw tawh hong paipih vingveng in a mawtaw hoih lua mahmah ahih manin lampi kuak a om hang zong phamawh sa vetlo in sik phei ziauziau a ka tung pah uh hi. Zomi te tuanna dinga Japan te bawl mawtaw te pen khamtungah zong i sawlna peuh ah thumang tak in pai ziahziah lel hi. Japan te vante nangawn in Zomite thu mang mahmah uh hi :)\nSiangsawn khua ka tunni uh 15 March 2014 niin kongkhak cingpa na omlo a, ka mawtaw uh tawh ka lutsuak pah uh hi. Khuasung ka lut suak uh leh khualai ah Pu Pau Cin Hau maan leh a zi maan na kisuang a, tua mualsuang gei ah singkungpi khat kiposak in tua tungah vasa nam cin na tuangsak uh hi. Hong vakpih pak Sia Haupu in hong genna ah tua singkung pen Pu Pau Cin Hau in singkung nuai khat ah tu in a om laitak in a singkung tungah vasa namcih in nuamsa in om uh hi cih a lahna lim singkung kibawl hi ci hi. A sak ah paito in mualtungah 'khuadakna innkhum' khat kibawl tungah kahtoh ding ka sawm uh hangin nisa lua pian ahih manin ka kah kei kik uh hi. Tua mualbo pan zong khuadak leng gamlapi kimuin khuamui kai ziziai a, lungzuan huai in Zogam mual leh guam kimu ziziai hi. Thangdung leh Valvum lam khuate kigalmuh thei a, Ngennung leh Sezang, cihte zong kimu thei hi.\nSiangsawn te in zawng leh sakuh cihte na khawi uh a, "Bang deihna hiam?" ciin ka dot uh leh "Na galte na it un," cih pen - hih zawng leh sakuh te Zomi te an leh lo hong suam, hong neksak, hong gaihsakte hi a, tuate i delh a i kap zelte hi. Tuate khoi in hileng amau a it ihi a, thupha bawl i hi ci uh hi. Tua i sak lam ah Inn saupi, golpi khat kilam a, tua pen biakpiakna inn hi a, ahi zongin amau 'sanginn' cizaw uh hi. Pasian thu kisinsakna ahih manin pilna leh biakna thu sinna 'sanginn' ciin genzaw uh hi. Tua i gei a mualbo tungah inn hoih mahmah khat kilam a a sungah Pu Pau Cin Hau lim leh a zi tawh a lim, amah bek India viceroy Chelmsford (?) in a pahtawina piakna puanpi silh laitak lim zong kikoih a, amah in Kha Siangtho angahna leh siampi a ngahna limte kikoih hi. Zomi inn khat kibawl in a sungah Zomi te van zat khempeuh kikoih a, ek-awng nangawn kibawl in ka neulai (Upate kam kawm pak leng) ka inn uh ka mitkha ah hong kilang vat hi! Sorry!!\nTua pan ciah pheiphei in laibu khat "HISTORY OF PAU CIN HAU'S SIANGSAWN PASIAN RELIGIOUS SECT by Parents and Elders of Siangsawn Model Village, February 2013" hong pia uh a, English in kigelh ahi hi. A kicingin damin hong gen kik nuam ing. A pai khempeuh in amau muh dan genna ding laibu khat (visitors book) na nei uh a, tua ah kei zong, "Thupi in nasep lianpi a sem uh hi. Lai kigelhte English, Kawlpau leh Zolai (Pau Cin Hau lai) leh Zolai (Cope Topa hong bawlsak lai) tawh kigelh leh a paite adingin kitel sem ding hi. Nasep thupi sa ka hih manin lungdam takin Ks. 20,000 (Kawlsum tul sawmnih) tawh ka mapang nuam hi. 15 March 2014. Hau Za Cin, Phuitong Liim,"ciin ka gelh hi.\nShillong sangkahpih te kiangah anne: Tg. Kimpi ci a ka sap zel pen uh zi na nei in Pa Kimpi na hi ta hi. Zi melhoih mahmah khat na nei in tanu melhoih mahmah khat na nei thak sitset lai hi. A nu Nu Lun pen Sia Rev. Dr. Go Chin Zam i nu tawh unau na hi sawnsawn hi. A pa Pa Kumar pen Pu Chin Sian Thang tawh nasemkhawm hi in Zomi Congress for Democracy ah amah makai khat na hi bek thamlo in ZCD te dialpi (banner) zong amau inn ah kisuang pah hi. Zomi a it leh Zomi te a khual mahmah innkuan hi in, Nu Lun bang meh huan na siam mahmah a, a monu tawh a meh limtak hong huansak in Sia Kap tawh gilvah takin ka ne thei uh hi. Sangkah laia Khangno makai a ka zat uh ahih mah bangin Pa Kimpi pen na kizen mahmah a nasep hoih khat nei in Zomi khua tuamtuam ah zin kawikawi in mite khantohna ding sepna gina tak in mapang hi. Topa in Zogam leh Zomi a ding a sepna te uh thupha hong piaksak in, i gam khantohna hong hisak tapeuh hen. Lungdam mahmah hi.\nGil lah vah, khuahun lah nuam, zing nisuak lah sa lua nailo cih laitak in tuni a thugen dingte in "Zomi leh i maban"cih lam vive gen ding uh ahih manin ko zong annek khit phet in sawt tu man nawnlo in 'ka maban uh' GZA Khawmpi phualpi lam ka delh pah vingveng uh hi...


url: =Kum thak (2021) kalsuanzia ding ~ Dr. Ngul Khan Pau :: ZOMI DAILY\nposted on 21 December 2020 at 10:22 pm Lomkholna: Article, New Year, Ngulkhanpau\nKum thak (2021) kalsuanzia ding ~ Dr. Ngul Khan Pau (Late 37:1-9)\nKum Thak mel i muh ciangin lametna leh lungdamna tawh i kidim hi. Mihing lam panin kum hong thak ding kingak a, ahi zongin Pasian adingin hun ngak kisam loin, amah mailam kum 10 ah zong om khin zo-in, tua ciangin nung lam kum 10 ah zong na om hi. Hun in amah khakcip lo a, a beisa kum 10 zong Topa adingin “tuni” mah hi lai veve hi. 2020 kum hun haksatna leh sihna sungah hong kem Topa in 2021 kum sung zong hong kem ding hi. Amah tawh 2021 a muakte adingin bangmah patauh nading om lo hi. Huihpi guahpi sungah hong kem hong cing ding leh ama tha tawh hong kalsuanpih ding hi.\nKhualzin dingin i dinkhiat ding ciangin tuithawl leh sun-an ding puakawmin i kalsuan bangin, 2021 sung ading Pasian kammal tawh kalsuan khawm leng cih ngaihsutna ka nei hi. Hih leitung nuntakzia i et ciangin thumanlohna leh ngongtatna tawh kidim hi. Tuate sungah bangci’n thuman gamtat hoihin ki-om thei ding hiam cih ngaihsuthuai hi. Late 1 leh 37 sung midik leh misia kikal khinkhaina hi a, ngongtat in, amau ut banga a gamtate nuamsa tawh a kibat uh hangin a nuntakna tawplam i et leh dahna tawh beipah uh hi. Late 37 ahih leh Hebrew alphabet tawh kiphuak la hi a, a neu 40 omna Late ahih bangin Hebrew laimal masa Aleph tawh kipan laigual nihvei kizang cihna hi. Tuni en zong laimal K zangin thu sagih enkhawm ni.\nKILUNGSOSAK: (Aneu 1-2) Kilungsosak i cih ciangin “kisa-sak, kiso-sak” cihna hi. Man lo a gamtate hangin kilungsosak ken la eng kei in (Aneu 1) A kammal i et leh “sinsona, buaina tawh kidim” cihna hi. Hih tawh kisai i kiim le kiang i et ciangin thuman loin a gamta mite hangin i lungsim hong neusak hong buaisak hi. Thumana gamtat a sawmte zong bang phatuam hiam cih nopna lungsim pia hi. Bang hangin Pasian in Hitler, Mussolini leh Stalinte khawng amau ut bangin gamtasak hiam? Hiamgam mulkimhuai mi tul tampite’n a tuah lai-un Pasian koi-ah om hiam na ci kha hiam? Tuate hangin lungso-in Pasian om takpi leh hih bangin thuneite gamta lo ding hi cih na ngaihsun ngei hiam? Hi bangin na ngaihsut leh aneu 2na sungah a dawnna tawh kizompah hi.\nManlangin amaute vul mang ding uh hi (Aneu 2) Amaute nuntakna tomzia lopa bangin vulpak, lokungte bangin keutum ding ci hi. Tua in hong gennop ahih leh mi ngongtatte nuntakna leh nopsakna sawt lo lua mahmah cihna hi. Amaute nuntakna tom thu bek hi loin amau tangthu mahmah zong kuamah in gen dingin ngaihsun lo hi. Amau sih ni tawh amau tangthu beikhawm lel hi. Mihau milian pawlkhat tua bang om uh hi. Sum le pai a neih manun a dam lai-in kizahtakin amau maipha mu nuam mi tam mahmah hi. Ahi zongin sum le pai a neih uh cih loh mite’n koihna khat nei uh hi. Amau min kigen khak ciangin a si baih ding mah hi, ahih kei leh ama nuntakna dahhuaitak a kici mi om kawikawi hi.\nKINGA (KHO): (Aneu 3) Kinga leh kho nuntakna hong piantheihna dingin Topa’ tungah kingak ding thupi masa hi. Tua ahih manin hih zong thunihin i gen nuam hi. Topa tungah kinga inla; gamtat hoih in (Aneu 3a). Topa tungah kinga i cih ciangin amah muangngam kingakna-in zang i cihnopna hi. Tua bek hi loin migilote ngaihsunin nei kenla, Topa ngaihsut in neizaw in zong cihna hi. Na gamtatna na khel nop leh na ngaihsutna na khel masak kisam hi. Bang hang hiam cih leh i ngaihsutna bangin kigamta hi.\nA hoih gamtat ding lunggulh mi in a hoih lam ngaihsutna neih ding kisam a, a sia bekbek ngaihsun mite a hoihin gamta ngei lo uh hi. Paunak 23:7 “A lungsim sunga a ngaisut bangin amah zong tua bang mi ahi hi” (Keima let tawm hi). Tedim Lai Siangtho na sim leh tua bangin gen lo ding hi. Na ngaihsut bangbang mi na hi ding hi. Thumanin gam nuamah teng in (Aneu 3b). Thuman a gamta mi gamnuam ah teng uh a, lauhna patauhna tawh tengkhawm lo uh hi. Gamnuam Lai Siangtho in a cih gam khangto USA khawng cihna hi loin Pasian zahtakna tawh gamtatpha tawh nuntakna mun in gamnuam ci hi.\nKILUNGKIMSAK: (Aneu 4) Lungkimna cih pen eimah i kisin kei leh a kilungkim ngei ding hi lo hi. Leitung neih le lam ah lungkim ding i kisak leh i neih ciangin lungkim sangin a hoihzaw deihna tawh kinungta hi. Tua ahih manin laphuakpa’n Topa tungah lungkim dan kisin in (Aneu 4a) ci hi. Topa sungah i ngaihsutna leh deihna khempeuh i piak ciangin ama tung panin lungkimna leh telsiamna hong pia hi.\nMikangte laigelhpa khat in, “Ka khedap hoih loh lam ka phun leh khenei lo ka muh ciangin lungkim ka kisin thei hi,” na ci hi. Topa ah lungkimna pen kuama theihpih loh hauhna, lungtaina, guh leh tang adingin zong damna hi. Sawltal Paul in Filippi 4:11-12 sung, “Bangbangin om ta leng a lungkim thei dingin a kisinsa ka hih mnain hihbang ka hong gen ciangin ka kitangsapna a hong pulak nuam ka hi kei hi. Cihmawhna leh cihtheihna a sinsa ka hi hi. Tua ahih manin ka hau a ka zawng zongin, ka vah ka kial zongin, koi mun koi mun hita lehah a lungkimthei dingin a kisinsa ka hi hi,” ci hi.\nTopa in na deihna hong pia ding hi (Aneu 4b). I thungetna tampi hong kidawng lo i ngaihsut ciangin “eima” deihna bekbek kingenin Topa’ tungah lungkimzia i kisin loh man zong hi kha thei hi. I deihna Topa’ tungah i tut ciangin hong dawnna bangbangah a lungkim dingin ei a mansa i om leh eima deihna sangin a hoihzaw hong pia tawntung hi. I tate’n a neu lai-un hong ngette uh amau hong nget sangin a hoihzaw piak ding i hanciam bangin Topa lungkimsak photphot leng a dang khempeuh zong hong pia dingin amah mansa in om hi (Matt.6:33).\nKI-AP KHIA : (Aneu 5) Hih “vai teng ap” cih bang hangin hong kigen hi ding hiam? Vai ap se loin eima deihkaihna tawh i kalsuan tam lua mahmah khin zo hi. Topa dong leng eima deihna tawh kitukalh thei dingte ah dong se loin eima deihna tawh kikalsuan tawntung hi. Topa tungah na vai teng ap khia in (Aneu 5a). Lei leh van bawl Pasian tungah vai khempeuh i ap ciangin, amah muangngam; kinga ngam cihna hi. Paunak 3:5 sungah, “Na lungsim khempeuh tawh Topa muang inla, nang theihna suang kei in,” ci hi. “Nang theihna suang kei in” cih pen “Nang theihna ah kinga kei in,” ci-in zong kilet theih hi.\nTopa tungah na kingak kei leh nang theihna ah kinga na hi ding hi. Hi kammal “kinga” cih pen Lai Siangtho siamte’n a gen uh ciangin kumpi Solomon in amah a cing galkap dingte a et ciangin sawt hong din uh ciangin a pumpi uh a teipi tungah kingai uh ahih manin a sawtna ciangin tua teipi a kawi mu hi. Tua galkap khat teipi tungah kingak manin tua teipi a kawi a muh ciangin aw Pasian cih loh kingakna dingin a kip a kho om kei cih mu hi, kici hi. Pasian bek mah belh dingin kip le kho pen hi.\nTopa in nang ading hong sem ding hi (Aneu 5b) Topa tungah na vai teng na ap ciangin ama’n nang adingin na hong sem ding kici hi. Kumpi David nuntakna galdona tawh a hun tamzaw na zang hi. Ama’n Topa in a sepsak tam veipi na mu hi. Tuucinna panin kumpi dingin a sepsak, galte mai-ah gualzawhna a pia den Topa ahih lam theician mahmah hi. Tua hangin Topa tungah ki-ap leng, ama’n i vai ding hong sepsak hong saisak hi, cih a teci hi.\nKHAWL (TAWLNGA): (Aneu 7) Khawl bek ci loin “khawl dide” in ci hi. Topa maiah khawl dide kawmin ngak in (Aneu 7a). Kum zakop 21 nuntakzia i et ciangin a kinawh vive hi a, tua mah bangin na khat peuhpeuh zong ngak se loin ngahpah ding lametna kinei hi. Adiakin gam khangtote ah mawtaw panin kumkhia loin nek ding lei theihna, bank ah mawtaw sung panin sum vai sai theihna cih bang a olnono tawh kinungta hi. Tua hangin “ngak ding” cih pen thuhaksa-in kingaihsun hi. Ahi zongin i Lai Siangtho in khawl died-a om nading ahih leh Topa mai-ah ci hi. Bang hang hiam cih leh Topa tawh kal i suankhop ciangin manlang lua ahih kei leh ze-ol lua cih bang om lo hi. Khawl dide cih in bangmah sem lo cihna hi loin i lungsim ngaihsutna lam tawh kisai hi. Topa i muan manin ama’n hong tonpih peuh leh bangmah kisam lo ding hi.\nTua bang siatna bawlte hangin kilungsosak ken (Aneu 7b). Kilungsosak cih kammal thumvei (Aneu 1, 7, 8) kimu hi. Hih aneu 7na ah, gitlohna tawh a nungtate a lawhcin uh ciangin kilungsosak ken ci hi. Aneu 8na ah lungsona in siatna lam hong tunpih ding ahih manin kikep ding kisapna gen hi. Lungsona zong nam nih om a, thakhat thu a “so-pah” leh “damdam a so” om hi. Tuate ei sungah a om lam phawkin kikep ding deihhuai hi. I lung hong sosak thute in eima nuntakna hong siasak hi.\nKIKEM IN : (Aneu 8) Mi kikem theite mi picing ahi uh hi. I neu lai-in i kikem thei kei a, nu le pate’n hong kem uh hi. Eimah i kikep theih ciangin a khangto leh picing ihihna kimu hi. Tuni kikep ding i gen ciangin kikep nading nam nih en ni. Heh den nopna panin kikem in (Aneu 8a). Hehna in i lungsim hong kheuhkheuh in, a tawpna ciangin ei adingin lungsim gimna buaina hong tun hi. Khatvei mi khat in, “Sia aw, ka buaina ahih leh mite’n kei hong bangci gen cih ka zak ciangin ka heh khol kei hi. Ahi zongin ka ngaihsutsut ciangin ka hehna lian deuhdeuh in a gente’n zong mangngilh khin zo, kei hehna lian mahmah pan mawk hi,’ ci hi. Hehna khawng i damsakpah kei leh khangtoto kibehlap nuam mahmah hi. Paul in zong hehkei un ci loin na hehna tawh ni tumsak kei un, na ci hi (Efesa. 4:26). Ni tumsak cih ciangin heh paisuak kei un a cihnopna hi.\nHehna in siatna bekah hong tun ding hi (Aneu 8b). Papi khat in BMW mawtaw lei-in a lungdam mahmah ahih manin a mawtaw thak zutzut hi. A tapa kum nih mi in sikkilh tawh a pa’ mawtaw pang ah ABCD na gelh hi. Tua mawtaw hoih mahmah tungah a tapa in laigelh a muh ciangin nak hehlua hi ding hiven, a khut a a tawi tawh a tapa khut taklam a sat leh a khut guh teng kitan hi. Zato ah puak uh a, siavuante’n na satna sikciang ahih manin na tapa khut guh kitan bek hi loin a khutpek leh khutmeguh khempeuh zaancip khin hi, bawl ding dan om lo hi, na ci uh hi. A tapa taklam khut zat theih nawn loh ding a muh ciangin dahlua mahmah ahih manin a khut hoih lai-a a gelh ABCD koihsuak hi cih ka za ngei hi. Hehna leh sinsona in siatna hong tun bek hi.\nKINIAMKHIAT: (Aneu 11) Hih lungnem leh kiniamkhiat cih kammalte in bangmah semkhia ngam lo cihna hi peuh mah loin “a kikem zo hatna” (strength under control) hi ci-in kiciamteh hi. Tua bangin tuni-in kiniamkhiatna zong “eima deihteelna” ah kinga hi. Pawlkhat bangmah zong hi lo ahih hangin kiphasak mahmah khawng ka muh ciangin ka hehpih mahmah hi. Ken thupi ka sak mite ahih leh amau thupi mahmah napi-uh kiniamkhiat teiteite ahi uh hi. Kiniamkhiat mite in leitung luah ding uh hi (Aneu 11a). Lai Siangtho in kiniamkhiatte’n leitung luah ding ci hi. Ngongtat leh huham mite’n a luah tawh a kibat uh hangin a luah sungah khangkhat khawng bek hi. Tua ahih manin Topa zahtakna tawh kiniamkhiatna in gamnuam ah tenna ahi hi.\nKiniamkhiat mite gen zawh lohin nuamsa ding hi (Aneu 11b) Kiniamkhiat nuntakna in gah nei a, tuate in nopna leh daihna ahi hi. Amau mite’ tungah tatsiatna nei lo, mite tungah sinso lo ahih manun lungnuam tawldamna nei uh hi. Buaina leh lunghihmawhna tawh a nungtate i et ciangin kiphatsakna tawh a nungtate hi nuam mahmah hi. Tui zong a niam lamah a luan bangin thupha zong lungsim kiniamkhiatte kiangah luang hi.\nTopa Pasian in tu Kum Thak sung khempeuh hong tonpih henla, ama hong makaihna leh lamlahna a zui thei dingin Topa’n na nuntakna hong kem ta hen. Rev. Dr. J.M. Ngul Khan Pau\nPrevious: UNHCR leh Community makai te Meeting ki neithei\nNext: USA, Missouri pan Pi Ngai Khaw Man (Phaiza, Hatzaw) in hongnusia\n27 December 2020 at 11:25 am\nDr.JM Paupu nong kumthak message khak thupi mahmah in hampha hang ei. K sagih tawh naKINGAIHSUN pah nung ei.\nBreaking news: Texas Sang kikapna ah sangnaupang 18 leh Sangsia 1 si\nTedim Khuapi ah (18 March)\nUNHCR zumpi pan Malaysia Refugee tetung zaksakna\nSEA Games ah Indonesia gam ii dialkhai ki lehbulhkha ahih manin kiciak sepsup\nGreek mipil Archimedes


url: =Seeking a Job in IT at a Top Bank in UAE? – The Akhtaboot Blog\nCTO Development 7. Software Engineer\nCTO Development 8. Senior UI Engineer\nCTO Development 9. UI Engineer\nCTO Testing 10. Automation Testing Engineer\nCTO Testing 11. Senior Automation Testing Engineer\nCTO Testing 12. Testing Engineer\nCTO Testing 13. Senior Testing Engineer\nBanking JobsIT Jobs in Banking UAEIT Jobs in UAEjobs in UAE


url: =Dawkdawn/Dokdawn Tangthu - Zomi History Dawkdawn/Dokdawn Tangthu - Zomi History\nHome > Articles > Dawkdawn/Dokdawn Tangthu\nA taihat lo, a hi mengmeng khollo ahih hangin a tupna a tungzo veve Dawkdawn thu tawh thalak huai kasa hi. A tai hatlo in a ki gen Sumkuang ahih leh Leilak ah tai hatlo na pi in Tui sungah hat mahmah hi. Dawkdawn ahih leh koikoi ah tai valval theilo hi. Damdam in a ki dawkdawk hi bek aa, a tupna a dawn dong tung zo hi. Tua hangin amin Dawkdawn kici aitam cih ka ngaihsun aa, a min phuakte siam kasa hi.\nDawkdawn cih a khiatna pen ki Dawkdawk in a tupna a Dawndong tungzo ahihna manin Dawkdawn kici hi kha dingin kei mimal in ka ngaihsun hi. Toktol a ci om kiaukiau hi mahleh a khiatna taktak ding haksa kasa hi.\nA sim mawh huai pen ahih ban ah ngahna ding omleh a nu nung pen ah a tung ding ganhing khat na hihi. Hi mahleh lungkia theilo in damdam in ki dawkdawk in a tupna adawndong a tungzo ganhing khat hi veve hi. Thanem ih ki sak ciangin mi tuntan, mi theihtan, mi phaktan a tungzo dingin ih ki ngaihsun zo kei hi. A hangin a thadah, a zulzau tata peuh ama apai zaw ih sak hun om thamtham hi. Ahi zongin lung khialo in maban azomte bek a tunna tantan tawh a khamuang dingin Pasian in na om pihden zaw hi.\nIh sepna ih geelna peuhpeuh daupai zitzit loh hun hong tun ciangin lungkia lo in, ci taktak in ih sep nakleh thaman hong pia ding Pasian khat bek ih neih hi. Pasian deih ahoih na te ih sep ding bek thupi hi. Lai Siangtho in, "Tua ahih manin na hoih sep ding cimtak kei ni. Lungkia loin i sep nakleh a hun ciangin thaman i ngah ding hi.Galati 6:9)".\nThanem ka ki sak ciang, mi tuntan ka tun mengmeng loh ciang a pai niamniam Dawkdawn zong ci taktak in a paipai leh a tupna a dawndong mah tungzo veve hi cih tawh tha ka la to zel hi. Hih thu a sim kha mimal khempeuh tungah ka lungdam. By. Thawn Tuang www.zomi-angvaan.blogspot.com\nArticles 7:50:00 AM\nItem Reviewed: Dawkdawn/Dokdawn Tangthu Rating: 5 Reviewed By: Thang Thawn Tuang Guite


url: =LAI MANPHATNA. Gelh - Laitai Editorial. - Laibu Saal\nHome > Thuluui/Articles > LAI MANPHATNA. Gelh - Laitai Editorial.\nLAI MANPHATNA. Gelh - Laitai Editorial.\nMoses hun lai-in Pasian in ama mite tungah thu a nusiat pen Moses in suangpeek tungah gelh ahih manin tuni dongin kithei thei hi. Mipil masa Iziptte in sialluang kung panin laikung bawlin a pau uh laiah na gelh hi. Zomite in lai zattak i neihloh laiin Dr. J. H Cope in Zolai hong bawlsak a, tuate pen tuni dongon a kizangsuak ahi hi. Cope topa in Zolai hong bawlsak kei leh Zomite bang dinmunah i om lai tam. Zomite adingin Dr. J. H Cope pen Zolai Bawlpa (Inventor of Zo Alphabet) ci lehang kilawm lah lo ding hi.\nAmah in Zolai hong pattah zawh tuin kum100 a cing ding hi ta hi. Zomite in Zolai i neihmanin leitung pilna siamna kisin thei-in, tu in Zogam pua lamah Africa Continent longal, continent dang tengah ki-om kim phial ta hi. Tua zah-in i omna kigamla ta ahih manin, Zomite in lai lamah kipawlna kip i neih kisamhi.\nLeitung bupa Zomite in lai lamah kipawlna a zattak i neihsun pen Kalaymyo a Zomi Christian Literature Society (ZCLS) hi a, ZCLS in i Lai Siangtho, i biakna Labu, iNipi SangThusinBu, leh Zolai Simbu nangawn khenkhia hi. Zomi beimang kei hen i cih leh, Zopau i zat kul a, Zopau i zat nadingin Zolai i neih pen sin a, i zat tek kisam hi.\nKawlgam kumpi in Zolai sanginn ah sin phal lo ahihmanin, imipihte in sang kong khak sungin Nipi Sang ah a tanote uh Zolai sinsak uh a, thupi mahmah hi. Tua mah bangin America, Malaysia, Norway, Sweden, Germany, Thailand,Mizoram,Canada, lehTokyo a omZomite in i tanote school\nholiday sungin i Zolai gelhdan i sinsak tangtang kisamhi.\nTulai computer hunah i Zolai Simbu leh Zolai gelhdan zong CD ah khumin website ah kikhakkhia thei leh hoih ding hi. I pau, i lai, i biakna, leh i minam mang kei hen i cih leh mi gamah i pem (lal) ciangin inn khat le nih bek mite lakah kizep mang loin, a kikhawlkhawm tham dingin inn 10 ciang beek kipawlkhawmin, khua leh veng khatah lutkhawmlehang, tua teng in i pau i lai zangin, i la sain, i ngeina bangin kikhawl thei ding hang a, imipihte tawh i kizopna tatsat lo ding hi.\nZolai nasepna tu sangin a kicin zawk nadingin hih anuaia thute lungngaihhuai ka sa hi :\nZCLS ah a semdingin leitung gamtuamtuama Zomite a vaan thei dingin hunbit nasem koih a, tua in Yangon or Aizawl or Imphal pansanin na sem leh.\nOffset Printing Press khat a suakta khuapi khatah ZCLS in koihin, tua panin i laibumanphate kikhenkhia zel leh\nZCLS inmassmedia lamzong sai hen la, biakna Labu banah, news, comics, cartoon,magazine, leh khangthakte in i pau i lai zang hen, i cih leh amau lunglut lamlaibu, film, audio&video khui hawmkhia leh?\nItem Reviewed: LAI MANPHATNA. Gelh - Laitai Editorial. Description: Rating: 5 Reviewed By: Cinpu Zomi


url: =Lau kei in! ~ Tdkhen :: ZOMI DAILY\nposted on 3 February 2018 at 11:03 pm Lomkholna: News, Tdkhen\nDIANE pen nungak hoihtak leh a melhoih khat hi a, Khristian University sangah a kah hi. Sang khak sung a khua ah a ciah hi. Nitak khat a lawmluite kiangah a hawh hi. Holimin ciah hak sim ahihmanin khua a mial ta hi. Ahizongin a inn uh gamla lua-lo ahihmanin a mah bek singnuai ah thu ngen kawmkawmin a pai hi.\nLam kim a tun ciangin mikhat amah a ngak hileh kilawmin lam gei ah na ding hi. Diane in zong a lung nuamlo pah a, a hizongin nawk’suak’ kul ahihmanin thu ngen samsamin a paipai hi. A thunget sungin khamuanna nei-in, a ompih om hileh kilawm a sa hi. Tua bangin lam gei-a dingpa a paisan thei ta hi.\nA zingsang ciangin tadensa kihawmte’ sungah, a zanitak-a a pai na lampi ah numei khat kibuan cih thu a sim kha hi. Tua tadensa a muh ciangin a zanitak-a a mimuhpa phawkkha ahihmanin Pasian’ tungah khitui luang ziahziahin lungdam’ a ko hi.\nTua ciangin numei kibuannu hehpihhuai sa lua ahihmanin ka huhtheih khakleh ci-in, palik(police) station ah pai-in a zanitaka a tuah thu a va gen hi. Palik(Police)te in tua pa a theihtheih nadingin mihoihlo a ciaptehnate uh a en sak kawikawi hi.\nDiane in zong a zanitaka a muhpa tua ciaptehna sungah na om takpi a mu hi. Tua tungtawnin migilopa a kiman thei ta hi. Palikbu-pa in zong Diane kiangah gennop na nei hiam, ci-in a dotleh Diane in, “Hih pa thu tawmkhat dong nuam mah ing” a ci hi. Migilopa’ lamah kihei phei a, “Zanitakin bangcia kei hong su lo na hiam” a cihleh, migilopa in, “Pasal nih tawh hong ton hilo na hiam” ci-in a dawng hi.\nTua thu a zak ciangin Diane lungsim ah, “Topa, ka lau ciangbekin hong sam hiveng maw, hong maisak in; ka hunhoih ciangin zong hong ngai den ta ning ei Topa” ci-in a khitui a kham zo kei hi. Tdkhen\nPrevious: Singapore Airlines vanleng sungah Bomb omhi ci’n kikhem ahih manin alenhunding ziakai\nNext: Malaysia, Cameron Highlands – Sungai Koyan kikal lamzikpi mencim\nPhilippines ah Bomb kitam, mi 14 si, 67 liam ~ ZD


url: =Sangnaupangte leh Alu thu gentehna ~ David Thangkhek :: ZOMI DAILY\nposted on 15 May 2020 at 7:12 pm Lomkholna: Article\nKhatveilai in Sang sianu in naupangte kiangah hibangin thuhilhna khat nei hi. “Naupangte aw zingciangin na lungsim sung uhah midangte na muhdah zahzah uhtawh kizui-in ippi tawh alu hong pua ciat un. Mikhat na muhdah leh alu pumkhat, mi sawm na muhdah leh alu pumsawm hong pua un.’’ ci-in vaikhak hi.\nTuamah bangin sangkah sangnaupangte in alu hong pua ciat uh hi. Pawlkhatten pum tampi pua in pawlkhat ten tawm pua in ipkhat ciat tawh sang hong kah uh hi. Tua dantawh nisim in amau alu puakzah ciattawh sangpai sangciah den uh hi.\nAsauvei tak ciang in tua apuak uh alute hong muat in hong namsia ta hi. Alu tampuate anam khauh a tawmpuate lailawm zawdeuh hi. Tua ciang in sianu in sangnaupangte kiangah alu muatte paikhia dingin a sawl hi.\nTua zawhciangin sianu in sangnaupangte kiangah thuhilhna deihna hibangin hong gen hi. “Nisimin alu pua in sang nong pai uh mah bangin na lungsim sung uhah midangte muhdahna (lungsim hoihlo) na neih zahzah uh apua na hiuh hi.’’\n“Tua muhdahna (lungsim hoihlote) paikhia loin na puakpuak uhleh lungsim gim in na tawl ding uh hi. Asawtna ciangin tua muhdahna (lungsim hoihlote) alute mah bangin muat in hong namsia ding hi.’’\n“Tua ahih manin sangnaupangte aw kimuhdahna (lungsim hoihlo) te alu bangin muatsak loin pai khia pahpah leuhcin lungsim siangtho in na tawldam ding uh hi.’’ ci-in thuhilhna a nei hi.\nNanglehkei zong hih thuhilhna mah tawh kituak in ih nisim nuntakna ah lungsim hoihlote paikhia a lungsim siangtho, lungsimhoih-lungsimpha nei in nungta ciat ni. Lungdam, David Thangkhek – Zomi Daily\nPrevious: US, Maryland State te’n Friday ni akipan Stay Home Order lakhia tading\nNext: Naupang tampi te tungah Covid-19 natna kimu khia


url: =Khuahun paizia teltheih nading ~ Khup Kang Cinh :: ZOMI DAILY\nposted on 22 April 2010 at 8:48 am Lomkholna: Article\nLeitungah minam tuamtuamte in a minam zui-in Kampau-Minlawhna atuam, a neih ciat mah bangun, Ei Khamtung Zomite in zong kampau kician i nei a “KHUAHUN” cih minlawhna zongh i nei hi.\n“KHUAHUN” i cih pen a paizia nam nih-in kikhen thei hi.\n(i) Nisim a piang khuahun paiziate; (Gentehna-in: Khualumna, Khuavotna, Meii omzia, Huihnun’zia, Guahtui luanzia cih bangin)\n(ii) Nisim nisim a apiang thute kigawm Khuahun paiziate; (Gentehna-in: Khasim- Khacin’sim le Kumsim- Kumsim a kigawm Khuahun paizaite)\n“KHUAHUN” cih kammal i neih mah bangin nisima khuahun pianziate theihtel nading Kaalkhat sung Nisimnate zong i nei a,\n(i) Thaangsa ni,\n(ii) Lakmaiciin ni,\n(iii) Ningthokah ni,\n(iv) Leipakpawi ni,\n(v) Zumsakeih ni,\n(vi) Sakawnsiam ni,\n(vii) Laai ni-te ahi hi.\nNisim a Khuahun paiziate kigawm kumkhat sung i teltheih nading Khasimnate in\n(i) Theinosih kha,\n(ii) Dota kha,\n(iii) Dopi kha,\n(iv) Ziing kha,\n(v) Gam kha,\n(vi) Taangvuih kha,\n(vii) Taangsih kha,\n(viii) Khuado kha,\n(ix) Tang kha,\n(x) Phal kha,\n(xi) Noo kha,\n(xii) Kaau kha-te ahi hi.\nA tunga Nisimnate le Khasimnate i tel khit ciangin Kumkhat “KHUAHUN KHENNA” zong i nei hi. Tuate in\n(i) Tuuk hun, (Taangsih kha pan Phal kha sung);\n(ii) Phalbi hun, (No kha pan Dota kha);\n(iii) Khuakhal hun, (Dopi kha pan Taangvuih kha) ahi hi.\nTuhun ciangin Ei- Khamtung gam pan kipan Leitung buppi-ah Khuahun paiziate a ngeina bang nawnlo a, Khuahun lam a kan Mipilte (Meteorologists) a patauh mahmah uh thulianpi ahi hi. Hih thu tawh kipawlin, Khuahun lam a kan Mipilte bek hi loin, tangpi tangtate dong in a lunghih mawhhuai thu hong hita hi.\nTuk hun sung hita kei leh a hun zui-in guahtui hong pai a, ahi zongin tuk hun sungin guah tam zupen hi. Nidang hunin Khuapi guah hong zuk ding ciang Khuaphia-in, Van-ging a, Huih nung hi, Thakhatthu-in guah zu ziahziah a, thakhatthu mahin theu pah hi. Ni tang paha gampate keu pah ahih manin gam kihal thei pah hi. Tua ahih manin Khangluite in “Khuapi guahzu-satang’ kihal zo” ci-in Paunak na nei uh hi.\nTuhun ciangin khuapi guahzu dingVan-ging tei napi ahun sialin ging lo; guahzu tei napi mal phiin lel; Meii peuh kaai nilhnelh lel hi. Tuk hun sungin guahtuite a zukzah ding a hun manin zu nawnlo a, gam mite adingin supna tampi piang hi. Guah hong zuk vanglak ciangin a theu thei nawnlo ding bangin ciin suak leuleu a, Khangluite in “Ni sagih guah” a cih bangin zutan suak hi. Hih bangin hong zuk leuleu ciangin Zanggam lam-ah tui khang gawpin, sihna, supna-baina tampi piang hi. Nung kum 2006 kum bang, guahtui tawm mahmah a “Guahsia, Gahawngzial, Innlaam delh” guahte zong hong pailo hi.\nTuk hun sungin guahtui paizaite i et ciangin guahtui man nawnlo ahih lam kimu thei hi (Table 1). Banghang hiam cihleh i gam i leitang tungah thukhualna i neihloh manin singkung tampi om nawnlo phial hi. Mual sangpipite-ah singkung lian zong om nawnlo a, singkung nam limlim pozo nawnlo hi. Mualsangte-ah huihpi bek kidiik kha thei lai hi.\nTua banah Gam le lei itna lungsim kivom nawnlo a, thukhualna i neihloh manin gan’ neek ding deih man leh sa-nautaang khatpeuh mat nop manin gam kihal ziahziah a, singkung lopa a om sunsun kangtum hi. Kumsim, kumsimin gam kihal tawntung a, a khang a dawng nuam kisa a, a dum diidee – a eng kiuh-keuh Singnote, lopate kangtum zelzel hi.\nSingkungte phukphukin, i gamte haltum tumin i om tak ciangin guahtui paizia man nawnlo hi. Guah zuk khit ciangin lolai en lehang hawklam tampi kimu hi.\nPhalbi hun sung Van panin tangtel hong kia a, Lailen hong kua-in, Vuklam om hi. Ziingsang tungin Gunmeii- Sumpi kai hi. Vanlam en lehang, siang kiuhkeuh in, Aaksite tee zihziah hi. Khangluite’ Tangthu gen: “Seguk, Zawlzawng, Unau belkang kituh, Khualei ui kai, Dahpa guaton” cihte kimu thei hi. Khua hong dam mahmah ciangin vuk kia-in, tui zong khal zo hi. Tun guahtui tawm hang hiding hiam? Daitui/ daikhi zong kai nawnlo mawk hi.\nPhalbi hun sungin nitang khauh lo, nisa khollo hi. Sunin khuadamin, Puantungsilhpuanlum kisilh hamtang hi. Khangluiite in “Phalbi ni” mah ci-in, ni tomin, nizang khauhlo hi. Tuhun ciangin khualumna, khuavotnate a beisa khuahun bang nawnlo hi. Nitak pan zan sung teng- zingsang tung’ teng bek khuadamin, sun hunin ni sa lela hi. Sunin Puantungsilh-puanlum kisilh theilo hi. “Nisuak tung hi” cinapi hang, ni hong sa pah lela hi. Phalbi sung zanin Mei a om leh khualum a, sunin mei a om leh huih zong nung deuhin khuadam hi. Khangluite in “Meii semkhia nuam hi” a cih bangin huih limnun’ diak hi. Phalbi hun sung sun tomin, zan sawt ahih manin, la-in zong na kiphuak hi.\nKhuakhal hun sungin adiak diakin huih nung hat phadeuh hi. (Table 2). La phuak siamte in zong la tawh na phuah liang hi. Sun le zan alum avot hoih bek hi. Ni sau ahih manin nasep hun sawtin, kitawl diak hi. Ahi zongin nasep khawl ciangin huihvot hong nung hiauhiau-in, i tawldam baih tuam hi. Tuhun ciangin Khuakhal sung- sun hi taleh zan hi taleh, zanggam mah bangin nasem silbawl lopipi mahin, khua-ul tolh thei hi. Guah a zuknop bang ciangin hong uuk-in lum heha hi. I kiim i paam-a huihte zong lum heha hi. Khangluite in “Tangham nisa” a cih pen Tangvuih kha sung hi a, nizang khauh-in ni sawt lai hi. Tangham nisa pen thuak hak kisa hi.\nTua ahih manin Tuk hun, Phalbi hun, Khuakhal hun hi taleh khuahun paiziate man nawnlo a, mihing’ bawlin (man made) hi banga hong piang ahi hi.\nKhangluite in mailamah a piang ding khuahun paiziate Ciaptehna – Thucinna a tuamtuam na nei uh hi.\n(i) Phulum a phul ciangin a niam len’ leh guahzu baih ding a, a sang len’ leh guahzu hak ding hi.\n(ii) Singkung i sat ciangin Singtui a kai leh guahzu baih ding a, singkeu sat banga ahul bekbak leh guahzu hak ding hi.\n(iii) Keutawlek a ham zawh sawtpi ciangin “Khia khia” a cih leh kum hoih ding a, a hamzawh a sawtlo a “Khia khia” a cih kei leh kum hoihlo ding hi.\n(iv) Guahzuk laitak Aak in guah a thuak leh guahciin ding hi.\n(v) Guahzuk laitak Phukkeu a lam leh guahciin ding hi.\n(vi) Khuamui a kai leh kidam mawh thei a, khuamuui pha lua kilipkhap hi\n(vii) Khuaphat laitak Meiisan (khua pangsan) hong suah leh guahzu baih ding hi.\n(viii) Guah zuzu kimlai Meiisan hong suah leh khuapha baih ding hi.\n(ix) Tuksung nidangte in thosi na lo napi in thosi hong lan’ leh guahzu baih ding hi.\n(x) I kiim i paam ah Ukeng hong ham leh guahzu baih ding hi.\n(xi) Haikung pan kipan Meitei cih bang singkung ciin namte a paak ciangin a bullam pan a paak a kipat leh Kumpal ding a, a dawn paak leh kumsang ding hi.\n(xii) Thete a khuan ciangin mualsang lamah a khuan leh kumsang ding a, a niam lamah a khuan leh kumpal ding hi. (I teena khua mun i saklam/ Khanglam cihna)\n(xiii) Vaksa zong mualsang lamah a khuan leh kumsang ding a, a niam lamah a khuan leh kumpal ding hi. (I tenna khuamun i sak le khang cihna)\n(xiv) Meitei gun le Ciau gunte huihpinung banga mau’ henhan, ahih kei leh a hawk banga a gin leh “Luangdok thei” kici hi. Gundung gunvai-a a zin a vakte kidop ding hoih hi.\n(xv) Guahzu zo kimlai- nitum kilanga nitang akimuh leh “khuapha ding hi”.\n(xvi) Zan sung i mangin zukham i mangmat leh “guahzu thei ding hi”.\nA tunga thute tung tawnin Tanglai i Pu i Pate in Khuahun paiziate a teltheih nadingun, a zu’ a va hamzia, Phulum lenzia, Khuamui kaizia, Singkungte paakzia, Thete khuanzia, Meisan (Khuapang san) suahzia, Thosi lanzia, Guntui le Ciautuite mau’ zia, Singtui kaizia, Ukeng hamzia, Aak guah thuakzia, Puakkeu lam zia, Van gin’ zia, Khuaphiatziate tawh hoih takin na cing, na ciamteh ngiat uh hi.\nHih a tunga Khuahun paiziate tung tawnin a beisa guahtui paiziate kitel muh thei hi. Mai lamah guahtui hong koici pai ding cih zong, tampi tak hong mukhol sak hi.\nMailam hunah i gam i leitang itin, i kepcing siam ding zong kisam hi. Kua-kua hita lehang, singkungte i suanbeh zo kei zongin, mawkphuk loh ding kisam hi. Adiak diakin mualsangte-a om singkungte le a mundanga po singkung lianpipite ahih theih laiteng mawkphuk kei ni. Tui laknaTuibulte ah guahtui a kemcing singkung nam 5 te-\n(2) Tehno sing,\n(3) Khuangkhi sing,\n(4) Pakngiam sing,\n(5) Lingsii singkung namte suan ciat ni. Lotulsa a khote in lolai-ah hamte khol kawikawiin, haltum zaw loin, dum bawlin phum ciat ni. Ahih theih laiteng lo zuanthak kei ni. Lo zuanthak loh phamawh ahih leh lothak i hal ding ciangin a kiim a paam gam a lawhloh nading hanciam ni. Thukhualna om loin gan nek ding deihna le sa nautang khatpeuh mat nop manin, gam mawk hal nawn kei ni. Khuapi sunga teng Van zuakte in Van tunna lainahte, laipante hoih tak kholin, haltum loin, leisungah hoih takin phum ciat ni.\nI kiim i paam-a om huihte siangtho saklo ahih manin mihingte, ganhingte le singkung lopate ading lauhuaina tampi piang hi. I tuinekte le guntui, luituite zong a siantho nading ngaihsuthuai mahmah hi. A kiim a paam ah ninthel nahthel, a kihhuai nate bua loin, dum sungah phumin, hih le’ng, hoih ding hi. I tuizatte siangtho kei leh mihingte, ganhingte nuntakna tampi susia thei hi.\nTua hileh Khuahun paizia man ding a, huihte siangtho-in, i tuizatte zong siangtho ding a, i nuntak hun sung zong sau tuam ding ahih manin, kua mah ciat in a ngaihsut huai thulian ahih lam kong tangko hi.\nKhup Kang Cinh\nDepartment of Meteorology and Hydrology,\nTedim. Ministry of Transport\nZomi Siamsin Magazine 2008\nPrevious: Interview with Tg. Zen Lian (Guitarist)\nNext: Na Computer ading akimawk ngah Ubuntu OS\nUSA gamsung VC Mang khualzin nading Program\nKawlgam sungah minam tanh kikimna leh Zomi ~ Tual Khan Suan\nThuhilhna na man siam hiam?


url: =What An Awkward Situation (Sleeping Beauty) #ReactionGifs\nShare gif: https://reactiongifs.me/what-an-awkward-situation-sleeping-beauty/\nTAGS: awkward Maleficent Oh My Situation Sleeping Beauty\nAwkward GIF,Maleficent GIF,Oh My GIF,Situation GIF,Sleeping Beauty GIF. Discover & share this Misc GIF with everyone you know. ReactionGifs.me


url: =Georgian Swarovski Crystal Necklace • Long Aquamarine Statement Collet • Art Deco Necklace • Anniversary Present\nPrimary color Aquamarine-Featured Clear Crystal Amethyst Jet Black Emerald Siam Red Rose\nHandcrafted Georgian Style Swarovski Crystal V Necklace in Aquamarine.\nIt is a Aquamarine Blue Rectangular crystal 18x13mm in a rectangular prong high quality setting branched with Drop Pear 14x18mm Crystal and 10mm Filigree Round Setting.\n•Many Swarovski Crystal Colors Available•\n•Length: Necklace is 18" long.\nJ'ai bien reçu le collier bleu il est très joli merci merci encore milles fois je l'aime bien


url: =( 3 ) Super Magic Man Tissue in Pakistan Reviews\nBuy Super Magic Man Tissue in Pakistan At Starting Price Of Rs 2000 PKR - Available In Lahore, Karachi, Islamabad, Bahawalpur, Peshawar ,Multan, Gujranwala, Rawalpindi, Hyderabad, Faisalabad, Quetta And All Other Major Cities Of Pakistan.\nBrand Super Magic Man Tissue\nPrice 2000 PKR- 50%\nTissue Super Magic Man Prevent Premature Ejaculation STRONG & LONG SEX | Super Magic Man Tissue in Pakistan is A Herbal Based Antiseptic Tissue That Can Be Used To Refresh And Cleanse Penis Skins Effectively, Preventing Bacterial / Antiseptic, Increase Strength Of Sexual Intercourse And Prevent Premature Ejaculation. It Can Make You Last All Night Long.!!!!\nSuper Magic Man Tissue in Pakistan Super Magic Man Tissue Price in Pakistan Super Magic Man Tissue in Abbottabad Super Magic Man Tissue in Ahmadpur East Super Magic Man Tissue in Alipur Super Magic Man Tissue in Arifwala Super Magic Man Tissue in Attock Super Magic Man Tissue in Azad Kashmir Super Magic Man Tissue in Badin Super Magic Man Tissue in Bagh Super Magic Man Tissue in Bahawalnagar Super Magic Man Tissue in Bahawalpur Super Magic Man Tissue in Bannu Super Magic Man Tissue in Basirpur Super Magic Man Tissue in Batkhela Super Magic Man Tissue in Battagram Super Magic Man Tissue in Bhakkar Super Magic Man Tissue in Bhalwal Super Magic Man Tissue in Bhawana Super Magic Man Tissue in Bhera Super Magic Man Tissue in Bhimber Super Magic Man Tissue in Burewala Super Magic Man Tissue in Chakdara Super Magic Man Tissue in Chakwal Super Magic Man Tissue in Chaman Super Magic Man Tissue in Charsadda Super Magic Man Tissue in Chichawatni Super Magic Man Tissue in Chiniot Super Magic Man Tissue in Chishtian Super Magic Man Tissue in Chitral Super Magic Man Tissue in Chowk Azam Super Magic Man Tissue in Chunian Super Magic Man Tissue in Dadu Super Magic Man Tissue in Dadyal Super Magic Man Tissue in Daharanwala Super Magic Man Tissue in Dargai Super Magic Man Tissue in Daska Super Magic Man Tissue in Depalpur Super Magic Man Tissue in Dera Allahyar Super Magic Man Tissue in Dera Ghazi Khan Super Magic Man Tissue in Dera Ismail Khan Super Magic Man Tissue in Dera Murad Jamali Super Magic Man Tissue in Dijkot Super Magic Man Tissue in Dina Super Magic Man Tissue in Dinga Super Magic Man Tissue in Faisalabad Super Magic Man Tissue in Farooqabad Super Magic Man Tissue in Fateh Jang Super Magic Man Tissue in Fort Abbas Super Magic Man Tissue in Gaggoo Mandi Super Magic Man Tissue in Ghakhar Mandi Super Magic Man Tissue in Ghotki Super Magic Man Tissue in Gojra Super Magic Man Tissue in Gujar Khan Super Magic Man Tissue in Gujranwala Super Magic Man Tissue in Gujrat Super Magic Man Tissue in Gwadar Super Magic Man Tissue in Hafizabad Super Magic Man Tissue in Hangu Super Magic Man Tissue in Harappa Super Magic Man Tissue in Haripur Super Magic Man Tissue in Haroonabad Super Magic Man Tissue in Hasilpur Super Magic Man Tissue in Hassan Abdal Super Magic Man Tissue in Hattar Super Magic Man Tissue in Haveli Lakha Super Magic Man Tissue in Hyderabad Super Magic Man Tissue In Islamabad Super Magic Man Tissue in Jacobabad Super Magic Man Tissue in Jahanian Mandi Super Magic Man Tissue in Jalalpur Jattan Super Magic Man Tissue in Jalalpur Pirwala Super Magic Man Tissue in Jampur Super Magic Man Tissue in Jamshoro Super Magic Man Tissue in Jaranwala Super Magic Man Tissue in Jatoi Super Magic Man Tissue in Jauharabad Super Magic Man Tissue in Jhang Super Magic Man Tissue in Jhelum Super Magic Man Tissue in Kabirwala Super Magic Man Tissue in Kalabagh Super Magic Man Tissue in Kalat Super Magic Man Tissue in Kallar Kahar Super Magic Man Tissue in Kamalia Super Magic Man Tissue in Kamoke Super Magic Man Tissue in Kamra Super Magic Man Tissue in Kandhkot Super Magic Man Tissue In Karachi Super Magic Man Tissue in Karak Super Magic Man Tissue in Karor Lal Esan Super Magic Man Tissue in Kashmore Super Magic Man Tissue in Kasur Super Magic Man Tissue in Khairpur Super Magic Man Tissue in Khairpur Tamewali Super Magic Man Tissue in Khanewal Super Magic Man Tissue in Khanpur Super Magic Man Tissue in Khanqah Dogran Super Magic Man Tissue in Kharian Super Magic Man Tissue in Khichi Wala Super Magic Man Tissue in Khushab Super Magic Man Tissue in Khuzdar Super Magic Man Tissue in Kohat Super Magic Man Tissue in Kot Adu Super Magic Man Tissue in Kot Sultan Super Magic Man Tissue in Kotli Super Magic Man Tissue in Lahore Super Magic Man Tissue in Lakki Marwat Super Magic Man Tissue in Lalamusa Super Magic Man Tissue in Larkana Super Magic Man Tissue in Latamber Super Magic Man Tissue in Layyah Super Magic Man Tissue in Liaquatpur Super Magic Man Tissue in Lodhran Super Magic Man Tissue in Loralai Super Magic Man Tissue in Lower Dir Super Magic Man Tissue in Mailsi Super Magic Man Tissue in Malakand Super Magic Man Tissue in Malakwal Super Magic Man Tissue in Mandi Bahauddin Super Magic Man Tissue in Mandi Yazman Super Magic Man Tissue in Mansehra Super Magic Man Tissue in Mardan Super Magic Man Tissue in Mastung Super Magic Man Tissue in Matiari Super Magic Man Tissue in Mian Channu Super Magic Man Tissue in Mianwali Super Magic Man Tissue in Minchanabad Super Magic Man Tissue in Mingora Super Magic Man Tissue in Mirpur Super Magic Man Tissue in Mirpur Khas Super Magic Man Tissue in Moro Super Magic Man Tissue in Multan Super Magic Man Tissue in Muridke Super Magic Man Tissue in Murree Super Magic Man Tissue in Muslim Bagh Super Magic Man Tissue in Muzaffarabad Super Magic Man Tissue in Muzaffargarh Super Magic Man Tissue in Nankana Sahib Super Magic Man Tissue in Narowal Super Magic Man Tissue in Naushahro Feroze Super Magic Man Tissue in Nawabshah Super Magic Man Tissue in Nooriabad Super Magic Man Tissue in Nowshera Super Magic Man Tissue in Nowshera Virkan Super Magic Man Tissue in Nushki Super Magic Man Tissue in Okara Super Magic Man Tissue in Okara Cantt Super Magic Man Tissue in Pabbi Super Magic Man Tissue in Pakpattan Super Magic Man Tissue in Panjgur Super Magic Man Tissue in Pasrur Super Magic Man Tissue in Pattoki Super Magic Man Tissue In Peshawar Super Magic Man Tissue in Phalia Super Magic Man Tissue in Pind Dadan Khan Super Magic Man Tissue in Pindi Bhattian Super Magic Man Tissue in Pindigheb Super Magic Man Tissue in Piplan Super Magic Man Tissue in Pir Mahal Super Magic Man Tissue in Qila Saifullah Super Magic Man Tissue in Quetta Super Magic Man Tissue in Rahim Yar Khan Super Magic Man Tissue in Raiwind Super Magic Man Tissue in Rajanpur Super Magic Man Tissue in Ranipur Super Magic Man Tissue in Rawalakot Super Magic Man Tissue in Rawalpindi Super Magic Man Tissue in Rohri Super Magic Man Tissue in Sadiqabad Super Magic Man Tissue in Safdarabad Super Magic Man Tissue in Sahiwal Super Magic Man Tissue in Sambrial Super Magic Man Tissue in Samundri Super Magic Man Tissue in Sarai Alamgir Super Magic Man Tissue in Sargodha Super Magic Man Tissue in Shahkot Super Magic Man Tissue in Shakargarh Super Magic Man Tissue in Sheikhupura Super Magic Man Tissue in Shujaabad Super Magic Man Tissue in Sialkot Super Magic Man Tissue in Sibi Super Magic Man Tissue in Sukkur Super Magic Man Tissue in Swabi Super Magic Man Tissue in Swat Super Magic Man Tissue in Talagang Super Magic Man Tissue in Tando Adam Super Magic Man Tissue in Tando Allahyar Super Magic Man Tissue in Taunsa Sharif Super Magic Man Tissue in Taxila Super Magic Man Tissue in Tharparkar Super Magic Man Tissue in Thatta Super Magic Man Tissue in Timergara Super Magic Man Tissue in Upper Dir Super Magic Man Tissue in Mirpur Mathelo Super Magic Man Tissue in Kamber Ali Khan Super Magic Man Tissue in Tando Muhammad Khan Super Magic Man Tissue in Daharki Super Magic Man Tissue in Topi Super Magic Man Tissue in Umerkot Super Magic Man Tissue in Ferozewala Super Magic Man Tissue in Kot Abdul Malik\nEnd Premature Ejaculation Last Longer Tonight. Free Tips. Guaranteed.\nIts Really Magic Tissue For Men Timing Increase


url: =Zogam dinmun le lametna ~ Lian Tuang :: ZOMI DAILY\nposted on 21 August 2015 at 10:15 am Lomkholna: Liantuang, News, Politics, Zomi\nZogam dinmun le lametna\nMun tuamtuam a om u le naute teng aw. Inn lam thukin vai lunggulhna tawm kitangko nuam hang.\nI gam ah dongtuak ta hi hang ci in 31 July 2015 ni in I kitangko khin hi.\nGuahtui le huih nunna hangin I gam I lei pen a kilumlet mang hi mai hi.\nInn lam a thupiangte I zakciangin a kuamah ciat kidipkua in I hih theihna tek pan hanciamin I kipanpih ciat hi. Hih I kipanpihna pen thupi le manpha diak ka sa hi. Banghanghiam cihleh I kitasap mahmah hun laitaka kihuhna hi a siang gen mahmah leng hih huhna te kipuak kha lo hi zenzen leng a puuksi ding tampi kiom hi.\nKhual le tual pan hih bangin thakhat thu in I bawh huan ciangin I sanggam u le naute nektawm pak ding kidin zo bek tham loin lungsim thakhauhna khamuanna tampi kihawm zo suak pah hi. Nuntak gimnam lai hang ei, Pasian in ong nusia lo taktak hi ci in nuntak ding ong mai-ngap tuam pah uh hi.\nKoi lam kimanawh\nTu sungteng dipkuatna lung hihmawhna tawh dian cih takin I dian henhan manin I mipihte in dongtuahna kenpi masa pan a kisuakta mialmial cih theih ahi hi.\nAhi zongin lampi le neihsa lamsa teng kisia bek hi loin i lote pan an kila lo ding ahih manin I minam bup mailam ding pen lunglen huai mahmah hi. Kialpi a mai-ngat gige I hih lam kiphawk sak phapha nuam hang.\nI mualsuah zo diam\nTu ciangciang akua mapeuh I mapan zia le I hanciamnate i et ciangin lungkim huai le thangah huai mahmah hi. A kihawmthawh sawn ding om ka sa kei hi. Ei mun tek pan I hanciam tek manin dongtuakna kenpi masa pan I suakta a, tua pen nipi thum sung dektak hi pan hi.\nAhi zongin I mailam ding sau lai mahmah ahih manin I piakkhiatna, sepkhiatna, hanciamna khempeuh zong azah tampi in I hanciam beh loh phamawh ding hi.\nKumpi thuneite ,mimal, kipawlna tuamtuam, NGO tuamtuam,.., lampi om khempeuh tawh I hanciam loh phamawh ding hi. Khatbek tha tawh piangzo ngeilo ding hi.\nTua ahih manin Zogam le Zomi mit suan gige in piakkhiatna hanciam pha lai ni. I lung duai sak ni. I lungtang pha sak ni. Lian sak ni. Sepkhop siam ding hanciam pha ni. I khua le tuii, I gam le minam ading itna lai-natna lian sak semsem ni. Sep dingte sem ni. Phul dingte phul ni. Maizum kei ni. Meidawi kei ni. Lungkia kei ni. Tua hileh hun tomno sungin I gam I lei I minam ong nosuak kik ding hi.\nU te naute tu laitaak pen I gam I lei I minam tungah itna I lak theihna ding hun manpha ahi hi. Gam le lei in nang khutma le nang itna ong lamen hi. Na khat teitei a sem dingin ong lamen hi. Ong ngak ngiungeu hi. Tu in kipan pah ni.( 20 Aug )\nkawlpi ( 09 400 511 757 )\nPrevious: ZCD Ready ta\nNext: Grammy Award banghiam?


url: =Christian khatin gammakai sepding adeihlo Kawlte :: ZOMI DAILY\nposted on 18 March 2016 at 9:14 am Lomkholna: Myanmar, News, Sawltak, Zomi\nKawlgam sung gammakai kiteelna ah Vice President dingin Christian khat ahi Henry Van Thio in hong ngah ciangin Buddhist biakna makai pawlkhat hehmahmah uh a, lungphona neihsawm cih BBC News pan kiza hi.\nVice President dingin Christian khat ahi Henry Van Thio akikoihna tungtawn in lungphona neidingin Yangon khuapualam aom Hmawbi Buddhist biakna kemcing pawlkhat in lungphona bawltheih nading in phalna ngen uh cihi.\nPhalna a nget uhpen a ngahkei zenzeleh thukhun palsat in lungphona kaneikei dinguh bel cisam hi.\nKawlgam sungah 2011 kumpawl akipan Buddhist biakna kemcingpawl cih hong kipan ngeingai uh a, khangno pawlkhatbang thalawpsak mahmah uhhi.\nBanghang in Buddhist biakna makai Monk te’n hih Henry Van Thio ii Vice President ngahna hangin lungphosawm liang uhhiam cihleh Kawlgamsung ah gammakai pen Christian te honghileh adiakdiak in mizawng te huhna hongpiading uh a, damdam in Christian asuah nadingin hongzolding uh cih alau apatau uh ahihi. Kawl biakna sungah Missionary ihsep khakding a lunghimawhkhol, apatau khol uh ahihi.\nIh Zogam ah abeisa hunkhatlaipek akipan Buddhist Monk te’n naupang te lai honghilhsak uh a, pawlkhatbang Kawl biakna sungah kibuangkeei ta uhhi. Tuate e leh, en bang ihcih ngei a?\nZogam, Kawlgam panin Pasian nasem pawlkhat gampua gamtuamtuam ah Pasian thugen in hong zinkhia ziahziahta uhhi. Gampualam mihau gam ah Missionary hongki limpat mahmahta uhhi. Ahi zongin ih Zogam sung Buddhist Monk te Missionary semsaksak lelding maw? ZD Sawltak #zomidaily\nPrevious: Zomi Bible Mission Trip March 21-25, 2016 Shelbyville, TN\nNext: Ke’n zong ka hihthei hi ~ Deih Tung\nkikup phat mahmah ding hihivaipen


url: =Best Wedding Photographers In Milwaukee Near You\nBest Wedding Photographers In Milwaukee Near You sorted by user rating\n1. Ari Rosenthal Photography\n2. Laurelyn Savannah Photography | My Brand Photographer\n5. Christi Elizabeth Photography\nWeb page: http://www.christielizabeth.com/\nNear Christi Elizabeth Photography:\n6. Joe Hang Photography\nWe help you choose wedding photographers in Milwaukee\nAre you browsing the internet looking for wedding photographers in Milwaukee?\nThese plans and wedding photographers in Milwaukee will be minimal for all that you will find in formilwaukeelovers.com because we know all the culture, customs and services that this city has and we are ready to show you everything!\nStores To Buy Cheap Chest Of Drawers Milwaukee\nYour business will appear first in Google as the best in wedding photographers in Milwaukee.


url: =UCD110602 Linum lewisii var. lewisii\n122 Tulare Alameda Alpine Amador Butte Calaveras Colusa Contra Costa Del Norte El Dorado Fresno Glenn Humboldt Imperial Inyo Kern Kings Lake Lassen Los Angeles Madera Marin Mariposa Mendocino Merced Modoc Mono Monterey Napa Nevada Orange Placer Plumas Riverside Sacramento San Benito San Bernardino San Diego San Francisco San Joaquin San Luis Obispo San Mateo Santa Barbara Santa Clara Santa Cruz Shasta Sierra Siskiyou Solano Sonoma Stanislaus Sutter Tehama Trinity Tulare Tuolumne Ventura Yolo Yuba unknown\nFarewell Gap Trail, ca. 3 miles southeast of Mineral King village, Mineral King Game Refuge, Sequoia National Forest.


url: =Vondeih Kep Ding – 3 (Pau Khan Kap) :: ZOMI DAILY\nVondeih Kep Ding – 3 (Pau Khan Kap)\nposted on 20 November 2014 at 2:08 pm Lomkholna: Article, Paukhankap\nVondeih Kep Ding – 3\nKong laikhak te nasim tam maw ci-in kalung hih mawh kawmkal ah nasim bek hi lo-in hoih tak keem cih na Nu in hong gen ahih manin Napa ka lungdam na lian mahmah hi! Nong theih sa mah bangin na Pa bel naupang tawh kibang paukhankapmahmah ing! Ka hehna om leh maipuam pah in, ka nuamna khat om leh zong ki imcip zo lo-in nuinui kha mawk hi ing. Tun zong kong laikhak te na kepna thu kazak ciangin nuam in nui kha kahih manin ka lawmte’n lamdang hong sa-in ahai nuihnuih peuh hong sa uhi. Mi’n bangbang in hong ngaihsun zongin nang’ ading ahih nak leh Napa bel a haizo takpi mah hing.\nNung nipi ni-in kikhop man ciangin lawmte tawh ansai pai in annek kawm in thuciin thutang ka kikum uhi. Tua leh khat in, “Innlam ka hopih a leh kabeh pa in sermon na hon khat hong nei mawk ei” hong ci hi. Keizong “ Akua behpa ahia, phone sung khawng pan sermon na hong nei dihdih” ci-in ka dot leh “ Kapa hilo dia” hong ci hi. Lamdang sa mahmah mawk ingh! Pianna Pa takpi pen ‘Pa’ ci-in gen lo, sam lo-in ‘behpa’ ci-in sam mawk hi!\nTawngno, Napa’n hih bangdan a kilawh deih lo hi ing! Leitung ah min lawh lak ah a khum penpen leh a sap nuam penpen min in, ‘ Nu’ ci a ihsap leh, ‘ Pa’ ci-a ihsap mah asap nuam penpen hilo maw! Napa’n maw tuni dong ciang Napi leh Napu kagen, kasap ciangin, ‘ behnu, beh pa’ ci-in khat vei mahmah zong sam nai lo, lo nai lo hi’ing! ‘ Nu aw, Pa aw’ mah ci hi ingh!\nMi pawlkhat te in a Pa uh agen ciangin, ‘Ka Sahang uh aci tawh, Ka Puteek uh aci tawh, Ka Samkang pa uh aci tawh, Ka Gawngphyu uh aci tawh’ om in, a Nu uh a gen ciangin, ‘Ka Pisei uh aci tawh, Ka Piteek uh aci tawh, Ka Dawsuh uh aci tawh, Ka Hatawk nu uh aci tawh…bang tawh om mawk hi!’ Na nu tawh teek in guai in, khua zalo beng ngawng in om in, ka sam uh akang gai phial zongin ‘Kapi uh, Ka dawsuh uh, Ka puteek uh, Ka samkang pa uh, Ka hatawk pa uh’ ci-in hong sam kei tapeuh in maw! Khua hun pai dan hiphial in, na lawm na gual in tua bang kammal te azang zongin tua te zuikha peuhmah kei in!\nTawngno, koi mun koi gam om-in, na khangno lai ahi-a, na teek khit ciang ahi zong, milak ah na om-a, nang guak na om zongin ko Nanu leh Napa nong lawh ciangin ‘ Ka behnu, Ka behpa’ ci-in hong lo ken la,‘ Ka sahang uh, Ka pisei uh’ ci-in zong hong lo kei in maw! ‘Nu’ mah ci-in na nu sam in la, ‘Pa’ mah ci-in na pa hong sam in maw! Banghang hiam cih leh ‘Nu’ cih min mah khum zungzung pen a, ‘Pa’ ci-a, kilawh mah ngaih zungzung in khum ngaungau pen hi.\nHong it tawngtung,\nPrevious: Suu Kyi President a ngah khakding Myanmar Parliament Chief patau mahmah\nNext: Ka phawkkhak velval kanu kam – 3\nNumeikhat ahehsuaklua in meilengsung mipi lakah abombi suahkhia


url: =New Zealand hiking. Franz Josef Glacier trek. Small group guaranteed.\nAlex Knob Track and Franz Josef Glacier\nPrevious postEight Amazing Tips for Backpacking on the Pamir Highway\nNext postSeven Amazing Hints (and a Bonus Tip) for Taking Great Adventure Photos


url: =Singapore gamsung ah Samsung puansawpset khat meikang leuleu :: ZOMI DAILY\nposted on 13 May 2017 at 10:56 pm Lomkholna: News, Sawltak, Singapore, World\nSingapore, Choa Chu Kang vengsung aom innkhat ah akizang puansawpset “Samsung Washing Machine” pen thakhatthu in meikangvat cihi. Nung Thursday ni in thupiang hi a, abeisa kha 6 sungah Samsung Washing Machine akat nihveina hita hi.\nJames Tan kicipa in Straits Times te tungah agenkhiatna ah tua Samsung Washing Machine pen “Spin Mode” akipei valval laitak in mei akang cihi. Amau innpen Choa Chu Kang Avenue 4, Block 455 ah hi a, zingsang 9:40am hunpawl in akang ahihi.\nKum 38 aphakhin ahi inntekpa James Tan in mei amihvat ciangin bangthu om hidinghiam ci’n a etkhiatleh meikhu ngimna za masa hi. Tuaciangin a etphei ciangin puansawpset akang nahimawk hi.\nAnhuanbuk sungah akisuang belkhatpeuh meikang ahidiam cih a upmawh laitak in, Samsung Washing Machine panin meikang cih atheih ciangin lamdang kasa mahmah cihi.\nAmahzong amanlang in tui bel nihtawh puakpheipah in, tuaciang in amei mitpah hi.\nHih puansawpset meikatna hangin aliam kuamah omlo a, ahi zongin inntek James Tan in apualam kavakkhiatkal ahihleh phadawm hi. Inn ah kum 60 valkhin kanu khatguakbek aom hizenleh, amahlah atukkhitzawh hoihtak lampaithei nawnlo ahih manin lauhuai mahmahding cihi.\nSamsung Washing Machine pen aluikhin ahih hangin meikang zahliang dingin ka lamen kei. Asiacip cihbang hilo in akizangzang laitak meikang ahih manin lamdang hi ci’n genkhia hi.\nSingapore Civil Defence Force te kiangah hihvai Report bawl uh a, bangci bangin meikangthei cih kumpi thunei te’n kancianding uh cihi.\nSamsung Company te’nzong puansawpset athakkhat piakkiksawm uh a, ahi zongin Samsung sangin adang Brand lunggulhzawta uh ahih manin sanglo uh cih kiza hi.\nNungkum November khasung inzong Singapore, Bukit Panjang aom innkhat ah Samsung Washing Machine meikang ngei hi. Dailenbuk umna “Toilet Wall” teng leh Ceiling, Air-con Pipes cihteng meikanggawp ngei hi.\nRelated: Singapore ah Samsung puansawpset khat meikang\nSamsung Company te’n agenna ah Electrical Short Circuit hang hi ci’n genkhia uhhi. Tua puansawpset pen tuinel lakah kikoihkha ahih manin, Electrical Short Circuit piangin meikang akipan ci uhhi. ZD Sawltak #zomidaily\nPrevious: India gamsung ah numei khat ahingtang in leisung ah kiphum, nai 2 khitciang ki honkhiazo\nNext: Penang ah Kawlgammi khat Wire khau in a ngawng zuttan in sipah\nMalaysia, Shah Alam ah naupangkhat avaksim sawmleh innkongkhak ah awkcip


url: =Zomi a ka pian aw… hampha mah si’ng! ~ Hau Za Cin :: ZOMI DAILY\nposted on 18 July 2015 at 11:19 am Lomkholna: Article, Hauzacin\nZomi a ka pian aw… hampha mah si’ng!\nHehmah si’ng ciin ka nu ka pa ka mawhsak sawma, ka beh ka phung ka mawhsiat zongin Nicodemus mah bangin ka pianna ka nu gilsungah lutkik in a mundang khat peuh pan a pusuak thei ding ka hi peuhmah kei hi. Tua manin ka hihna bangbangah ka lungkim, ka lungdam theih pen ka pumpi cidamna ding leh ka lungsim cidamna ding bek hilo, leitung cidamna ding leh minam leh gam a cidamna dingin a kisam ahi hi. Leitungah mihingin a piangsa khat peuh in a pianna nu leh pa a laih theih loh mah bangin a hihna laih theilo hi. A min laih thei a, a khua laih thei in a gam laih thei hi. Amah leh amah a kilaih theihna omlo hi. A puatham laih thei kha inteh, a sungtawng leh a hihna (identity) laih theilo hi. Ahihna a kitheilo a om leh a tuam hibek hi.\nZomi khempeuh zong damdam in i hihna i kithei a, a khangto hiaihiai ihihna a kilang hi. Zawhthawhthu tawh a kisikcip thei leitungah Zomi te zong leitung khuahun tuamtuam a nawkkha pawl ihi a, a nawkkhalo kuamah omlo hi. Tuni a nuamsa, khangto, mipil i cih Israel minam te mahmah zong enkik leng amau thuaklai in a nak thuak mahmah minam ahi uh hi. Tuin zong a thuaklo hi peuhmahlo in ahi zongin a thuaklo, a thuak nawnlo tampi omta in a nuamsa leh a pil, a hau, a siam, a lian tampi a omta uh hizaw hi. Israel gam sunga nisim thupiang leh a gam kim leh paam te tawh a kilawmtatna uh a baih khitloh ding dante na suutpih ngei leh amau zong a ‘nisim singlamteh uh pua’ mah ahi veve uh hi. Tua dinmun ah Zomi te zong a kilamtoto ihi hi. A genthei, a thuak, a haksa tampi a omlai mah bangin a nahno ding, a khangdawng ding, a paalkhia ding a kithawi honkhat zong om hi hang. Minam kikhekna hunpi (transition period) ah om hihang cih i phawk ding ka deih hi.\nThu kong honna tua teng ciphot ni in, banghang in Zomi a ka pian; Zomi a i pian hampha kisa ka hiam cih te tawm suut suk lai ni:\nZomi Khuado: Zomi bek in kum khen pawi zang i sak leh leitung minam tuamtuam in zong kum khen na zang ciat uh himawk. Tunai diak in Chinese te bangin kum khen nak muak lua kisa khuasung khempeuh san zeza zezen hiven maw. Lunar New Year a cih uh Lentong Pauno lakam kawmpak sai leng Tung Solkhapi tawh a tuat uh ciang amau Kumthak hong tunni limtak in na dawn uh hi. Asia leh China Town a om khempeuh in Sen Kumthak i theiciat hi. Zomi Khuado tawh a kibatna tampi om hi ciin ka ciamteh hi. Hih thu limtak khatvei sutlai ni. Innsung, khuasung a kihahsiang dan, vanlui peuhmah kumthak tawh kituak in vanthak vive tawh a kilaihtoh dan. Gawpawngthau bang hileh kumkhat pen thautang khat bang hi a, thautang thak khat a lut ding ciang a dang khat a lengkhiat masak kisam hi. Tua mah bangin kumthak hong tun ciang kumlui a pusuak masak kisam hi.\nZomi te pen a lui nate ah a vaithamlote ihi hi.\nNaupang bangin a hoih a hoihlo nate i theih ma in na khempeuh a hoih i sa ciat hi. Tua pen Zomi te bek hilo hi. Ahi zongin themkhat hong khangto in hong golzawk tak ciangin a hoih leh a hoihlo nate hong khentel thei hi. Hong khangto zel in a sia a pha hong tel a, ahi ahilo hong telsiam hi. Lai i neih zawh kum 100 pha pan hi. Leitung khuavak i muh kum 100 val pan hi. Leitung pilna siamna i sin zawh kum 100 val pan hi. A khangto masate in University a neih zawh uh kum tul valta hi! Morocco gam a Fez khua a om University of Karueein pen AD 859 kuma kiphuan hi a, tuni dong kizangto suak lai hi. Europe gama upa pen University of Bologna, Italy gam a om hi a, AD 1088 kuma kiphuan hi. Mite in leitung pilna sangpen a na neih ciil un tua bang pilna sinna om hi cih Zomi te in thei nailo hi. Tan 10 zo masa pen zong suak nailo hi. BA pass masa pen, MBBS zo masa pen cihte gen kei ni. Tuni in leitunga pilna sangpen degree nei Pasian hehpihna tawh tampi i omta hi.\nKhua i muh, theihna i behlap, pilna i sin a, pilna sang sem i neih khit bang ciang i Zomi sungah kikhekna leh kilamdanna hong khang mahmah hi. A hoih lama kikhekna hi a, a lungdamhuai kilamdanna hi. Mite in ‘tuate hi uh teh’ ci a a gen peuh uh ‘ahihlohna’ telta hi hang. Tuni in amau hihna a kithei nailo, amau leh amau a kithei nailo tampi omlai hi. Zomi te pen i hihna a kiteltate hita hang.\nI tel bek hikei, ahihlohna i tel ciang a nusia pahte hi hang. I hihna thei gegu napi, i hihlohna khat ah a vaitham te hi kei hang. Ekteh banga pai theilo a dinkhawlcip, tucip nam hikei hang. I hihna lam zuanin a pai ngiatngiatte hi hang. A hoihzaw i muh ciang i theih ciang a khawl man nawnlo, a khawl thei nawnlo, i hihna lam manawh in a paite hi hang. Zomi i hih i kitheih ciang, “Aw, himaw!” ciin Saipi paiin a pai pah te hi hang. Mite in hong cihnate a nial ngampah hi hang. Nial napi midang a mawhsak lote hi hang. Ei hihna ah a lungkim i hih manin mite diklohna a buaipih a mite mawhna a kawk namte hilo hi hang.\nZomi khuado bangin a hunlui ah a vaithamlo, a hoihzaw lam a manawh, a hoihzaw delh in a siazaw a nusia ngam minam hi hang. Midangte mawhna a zong hilo in a maisakte hi hang a, a hoihzaw lam i manawh ciangin a dang khempeuh a kipampaih cihna hipahlo hi. Lawmta bangin kikhawllai in sanggam unau banga i kikholhnate a beisaklo te hi hang. Midang a huaisiam, Zomi a thupisak siamte ihi hi. Ei kipahtawi in midangte zong a elbawllote hi hang.\nPrevious: ZAM Thupuak :: 19 July 2015\nNext: Gamdang tung Zomite – 2 ~ Dr. Ngul Khan Pau


url: =China Ww-9206 Motorcycle Fuel Filter, Gasoline Filter - China Motorcycle Parts, Motorcycle Fuel Filter\nMotorcycle Parts, Motorcycle Fuel Filter, Motorcycle Accessory manufacturer / supplier in China, offering Ww-9206 Motorcycle Fuel Filter, Gasoline Filter, Ww-3501 Motorcycle Part, Mix Color Alloy Motorcycle Handle Grip, Motorcycle Clutch with Friction Pressure Plate for YAMAHA Ybr125 and so on.\nSupplier Homepage  Product  Engine system  Ww-9206 Motorcycle Fuel Filter, Gasoline Filter\n6,000-19,999 US $0.04\n20,000+ US $0.038\nModel NO.: WW-9206\nKey Words: Gasoline Filter\nWW-9206 Motorcycle Fuel Filter, Gasoline Filter, Motorcycle part\n1. Vairous of OEM quality air filters.\n2. Best quality material\n3. Standard appearance\n4. High particle filtration\n5. Filtering properties of high\n6. Durability, using the life span over one year\n7. Keeping the air clean\n8. We can manufacture according to your samples


url: =Ka nu gil sungah ka om a kipan ka nu leh a gil sunga om kei ka cidamna dingun ahih theih tawp tawh lokho singpua, sum zong paai zong ka pa' ong itna bang tawh teh thei ding ka hiam? Ka suah khit ciang zong ong it mahmahin ong nono nuam himah leh zileh tate adingin sum zong paai zongin guahzu nisa nuai haksa sa mahmah ta leh saklekhang ah zin suk zin to hi.\nTan lang pan tan 8 (giat) ciang ka pa'n amah leh amah hanciamin sang ong khazo hi. Tan 9,10 Khuapi ah kah kul ong hita ahihmanin ka theih pih loh hang ka pa a lungkham mahmah ding hi. Ahizongin ken ka pa ka muang mahmah a ka pa'n Khuapi ah sang ong kah sak zo lel in teh ci'n ka muang mahmah hi. Ka pa pen tan 2 ka kah laitak a kipan Pasian na hubit in semta hi. Khuapi Boarder ah ong koih nuam ahihmanin sum alom a puak kulta hi. Ka pa'n thudang onggen lo in na lai uh ong hanciam un maw mite khut nuai ah omlo ding hi hong ci ngiat in thu hong nget sak tangtang hi. Khual ah sang kah pen simmawh i tuak hun leh i gialkial hun om in lunglenglua in ki om thei hi.\nTua ciangin nulepa ki honuam ngaungau in ki ciah nuam mahmah hi. Lunglen ding leh lungkiat ding ka pa'n thei ahihmanin lai ong khak a ka lunglen ong nuam tuam in thathak ka lakik zel hi. Ka pa'n thu ong hilh ciang, phone tawh ong hopih ciang leh lai ong khak ciangin Paunak 4:7-8 tawh tha ong pia denin tha ka ngah mahmah hi. Sangsap ding leh zat ding sum a om loh ciang ka pa kiangah ka vaikhak den hi. Ka pa'n ama khut sungah sum a omloh ciang zong mite kiangah leitawi zongin ong khak veve hi. Ka pa ong itna leh ong khualnate cik mah hun in ka thuk zo ngei kei ding hi.\nKa pa it banga ong it ong khual ong panpih ong lamsang ka it mahmah uh ka pano ahihi. Ama ading zong khawllo liangin ko unau teng ong huh den hi. Tu dongin ka kisapna khempeuh uh ama tungah ka ngenlai uh hi. Ka papi leh ka palaiten zong amau hih theih zahzah in ong huh uh a thu ong nget sak den manun ka lungdam mahmah hi. Pate' ong itna gengen ni gelhgelh ni cileng bei ngeilo ding hi. Tua ahihmanin ka pa ong itna, ka pano ong itna, ka pa sanggamteng ong itna leh ta bang ong nei a ong it khempeuh tungah kuama piakzawh loh Pasian hehpihna thupha ong tungkim ciatta hen.Amen


url: =Malaysia, Klang vengsung aom Shopping Mall ii Ceiling kicimsuk, asi aliam omlo bilbel ~ ZD :: ZOMI DAILY\nposted on 14 March 2017 at 10:56 pm Lomkholna: Malaysia, News, Sawltak, World\nMalaysia, Klang vengsung aom Shopping Mall khat ii Ceiling kicimsuk in nasemin aom mi 62 te kuamah dengkhalo bilbel cih theSun pan kiza hi. Tuni Tuesday (Mar 14) zingsanglam 10:45am hunpawl in thupiang hi a, Klang vengsung aom Centro Mall sungah ahihi.\nCentro Mall sung aom Banquet Hall pen aki puahkik Renovation akibawl laitai hi a, Constrution nasem bekbek mi 62 bang asungah aom ahihi. Renovation pen abeisa kha 2 sungbang asepsep khitsa uh hi a, nasepding khempeuh ii 80% bang amansiangkhin ahihi. Nasemmi Construction Workers tezong avekin gamdangmi vive ahi uhhi.\nTualeh tuni zingsanglam nasep laitakmah in lametlohpi Banquet Hall ii atunglam Ceiling pen kicimsuk mawk ahih manin ki patauman mahmah hi. Klang Utara District Police Chief ACP Mohd Yusoff Mamat ii genkhiatna ah Ceiling pen damdamin akicimsuk hibilbel ahih manin nasemin aom mi 62 te ki hemkhiaman in asi aliam kuamah omvetlo cibilbel hi.\nHih buaina hangin Renovation naseppen kalkhat pan kalnih sungbang ki khakcipding a, kumpi thunei te’n Safety tawh kisai sitcianna, etcianna aneihkhit ciangbek in nasep kizomkik theiding cihi.\nPolice Chief ii genbehna ah hih Ceiling acipna ahangpen genciantheih omnailo a, “Construction Industry Development Board” leh “National Institute for Occupational Safety and Health” te’n sitcianna aneihkhit ciangin ki gencian theipanding ci hi.\nRelated: Subang Jaya Shopping Mall ah Travelator in numeikhat akhepi gawikha ~ ZD\nSelangor Fire and Rescue Department panin Spokesman khat ii genna ah hih buaina apiang ciangin amaukiang kizasak a, Shah Alam, Sungai Pinang leh Kota Raja Fire Station te panin Firefighter te’n kidelhpah ngeingai ci’n genkhia hi. ZD Sawltak #zomidaily\nPrevious: Penang North – South Expressway ah mawtaw 5 kiphul khagawp in mi 1 si ~ ZD\nNext: Dahna Pulakna: Mangpha Tg. Vungh Khen Lian Kum 28, (Hatlangh beh)


url: =Tulsa ah Zomi Innkuan Khat Motor Tuahsia\nUSA,Oklahoma State, Tulsa khuapi a teeng Heilei khuami Pa Khual Khan Kam le Nu Cing Lun Cingte innkuan Lia Niangpi tanu Upen (Driver), Lia Uappi, Lia Zomnu leh Tg.Mungpi te October 25,2013 ni-in, Full Gospel Assembly, Tulsa Homecell Combines Service kikhop khit ciangin, Inn lam zuan a ciahnn uh Delaware 81st.lampi tungah Mawtaw kiphukhakna hangin, Lia Zomnu, Lia Uappi le Tg. Muangpi te St Francis Zatopi, Tulsa ah kipuak uh cih kiza ahih manin, Topa mahin a hoihpen tawh hong kalsuanpihna ding thungetna tawh phawk ciat ni cih Tongsan International Media Group pan kong tangko uh hi.\nAmau mi 4 teng pen Innkuan Unau khat hi-in, amau sungah Lia Zomnu pen khua phawk ta in Mungpi pen khuaphawk nailo ci hi. Lia Cing Sian Uap @ Uappi (Kum 19) pen akhuak ah sisan lut ahih manin, a nuntakna 99% beita ci-in Siavuante in agenkhit zawh tuni Oct 27,2013 ni-in Pasian kiang hong ciahsan ta cih Tongsan Agent, Tulsa tung pan kizasawn ahih manin, a nusiat zato a om lai asanggam teng, Nu le pa le Zomi U le naute khempeuh Topa Kha siangtho in hong ompih hen cih Tongsan Media pan dahpihna i puak kawmin Thungetna i neihpih hi.\nTuni October 28,2013 ni ciangin, zato a om ahi apa uh Pa Khualkam, le a dangte pen liamna thupi (Major) neilo uh ahih manin, nuamtuam ta cih Tongsan Agent , Tulsa tungtawn in kizakik ahih manin, Topa' tungah lungdamkohpih ciat ding hi hang. Lia Uappi luanghawm bel October 29,2013 ni-ciangin FGA biakinn pan hunbawlna tawh kivui ding cih kiza hi.\nSource: Sia Ngaihtawng,(Dallas, USA)\n8/4/2016 06:08:55 pm\n8/7/2016 08:59:31 pm\nThis picture looks like an accident but if anyone has more knowledge about this happening then he should comment here to tell others about it. Those people who are intersted to know more they must read whole article carefully.